
ACTA SEDIS 


COMMENTARIUM OFFICIALE 


ACTA PII PP. X 


LITTERAE APOSTOLICAE 


COMMMENDATUR NOVUM DOMINICIANAE FAMILIAE IN URBE INSTITUTUM, 
EIQUE SANCTISSIMUM ASSERVANDI FACULTAS PERPETUO TRIBUITUR. 


PIUS PP. X. 


Ad perpetuam rei memoriam. — Perillustrem Fratrum Praedica- 
torum familiam, tot virorum non minus sanctitate, quam doctrina prae- 
stantium altricem, ex more institutoque Romanorum Pontificum pro- 
pensa voluntate libentissime prosequimur et honestamus. Huic enim 
inclyto Ordini, quem unus ex insignioribus Ecclesiae Sanctis, in fidei 
subsidium a Domino datus, condidit, summae erit semper gloriae Aqui- 
natem Doctorem inter suos sodales adnumerare, clarissimum schola- 
rum lumen, de quo merito dictum est, tot miracula patravisse, quot 
sapientes scripserit articulos. Neque minor laus Dominiciano coetui hoc 
quidem tribuitur, quod ipse divini verbi praeconium, e suo praescripto, 
peragendo, catholicam veritatem apud fideles integre servare, et apud 
ethnicos longe lateque propagare studet et contendit. Laeto igitur iucun- 
doque accepimus animo, eiusdem Ordinis Moderatores peramplam in 
hac Alma Urbe Nostra nuper extruendam curavisse domum, seu Pon- 
tificium Collegium cuiusvis nationis ephebos complectens, cui inditum 
est Angelico nomen. Et nihil antiquius profecto habemus, quam ut ibi 
iuvenes, se tam gloriosae familiae devovere cupientes, sive sacris pro- 
fanisque excolantur disciplinis, sive religionis tirocinium ponant. Quae 
cum ita sint, dilectum filium Hyacinthum Mariam Cormier, supremum 
Praedicatorum Ordinis Magistrum, sui voti compotem facientes, non 
modo hoc novum IJnstitutum eiusque supra commendatos fines Auctori- 

tate Nostra comprobamus, sed ut ei omnia bona, fausta ac felicia suc- 
cedant, Deum adprecamur, eique spirituale a Nobis petitum privilegium 
peramanter impertimur. Quare praesentium tenore Apostolica Auctoritate 
Nostra facultatem perpetuo duraturam facimus, cuius vi tum in interiore 
praedictae domus sacello, tum in ei adnexo publico templo, dummodo 
in utraque aede ter saltem in hebdomada sacrum fiat, Sacramentum 
Augustum asservari licite possit ac valeat. Praecipimus tamen, ut ante 
tabernaculum, in quo Sanctissimum asservari solet, lampas diu noctu- 
que continenter luceat, ut eiusdem tabernaculi clavis fideliter diligen- 
terque custodienda, penes aedituum, seu Cappellanum, assidue maneat, 
denique ut alia omnia accurate serventur, quae pro custodia et cultu 
Sanctissimi Eucharistiae Sacramenti ex Ecclesiae legibus servanda prae- 
scribuntur. Non obstantibus contrariis quibuscumque. 

Datum Romae apud S. Petrum, sub annulo Piscatoris, die x1v Iu- 
nii mpccccx, Pontificatus Nostri anno septimo. 


R. Carp. Merry Dé. VAL, 
L. 4% S. a Secretis Status. 


II. 


ERECTIO IN ARCHICONFRATERNITATEM SOCIETATIS TITULO B. MARIAE VIRGINIS 
LAPURDENSIS, IN ECCLESIA FRATRUM MINORUM CAPULATORUM, MANILAE 
EXISTENTIS. 

PIUS PP. X. 


Ad perpetuam rei memoriam. — Manilensium Archiepiscopus, refert 
ad Nos iam inde ab anno mpcccLxxxx, cura Fratrum Minorum Capula- 
torum, fuisse in Philippinas Insulas erga Lapurdensem Virginem devo- 
tionem invectam. Ante illud tempus exiguus in iisdem Insulis erat 
fidelium numerus, qui miranda thaumaturgae Virginis facinora norant, 
nondum enim ad dissitas illas oras celeberrimi Sanctuarii Lapurdensis 
fama pervenerat. Sed anno MpcccLXxxxul, annuente Archiepiscopo, in 
Ecclesia Fratrum Minorum Capulatorum, Manilae, Confraternitas sub 
titulo Nostrae Dominae Lapurdensis canonice primum erecta est. Haec 
autem Societas, favente Domino, tam magna brevi suscepit incrementa, 
tantaque sodalium frequentia fioruit, ut modo inter praecipuas adnu- 
meretur Insularum Philippinarum Sodalitates. Nunc autem cum super 
enunciatus Manilensis Archiepiscopus enixas nobis preces adhibeat, ut 
eandem Societatem, tot tantisque nominibus de catholica re iisdem in 
Insulis optime meritam, Archisodalitatis titulo ac privilegiis de Nostra 

benignitate cohonestare dignemur: Nos, quibus nihil antiquius est, 
quam ut fidelium devotio erga Lapurdensem Virginem, gratiarum omnium 
sequestram, magis ac magis amplificetur, optatis his annuendum libenti 
quidem animo existimamus. Quae cum ita sint, Apostolica Nostra Au- 
ctoritate, praesentium vi, perpetuumque in modum Societatem sub titulo 
Dominae Nostrae Lapurdensis, in Ecclesia Fratrum Minorum Capula- 
torum civitatis Manilensis canonice institutam, in Archiconfraternitatem 
erigimus, evehimus atque constituimus, et consuetis honoribus et pri-. 
vilegiis ornamus. Archisodalitatis autem sic per nos erectae Moderatori 
atque Officialibus praesentibus et futuris, similiter Auctoritate Nostra 
per praesentes perpetuo concedimus, ut ipsi alias Societates eiusdem 
nominis atque instituti, intra fines Insularum Philippinarum canonice 
existentes, servatis forma Constitutionis Clementis PP. VIII Praedecessoris 
Nostri rec. mem. aliisque Apostolicis Ordinationibus desuper editis, 
sibi aggregare, illisque omnes et singulas indulgentias, peccatorum 
remissiones ac poenitentiarum relaxationes eidem Archisodalitati a 
Sede Apostolica concessas, quae aliis sint communicabiles, commu- 
nicare licite possint ac valeant. Decernentes praesentes litteras firmas, 
validas et efficaces semper existere et fore, suosque plenarios et inte- 
gros effectus sortiri et obtinere, illisque ad quos spectat et spectare 
poterit in omnibus et per omnia plenissime suffragari, sicque in prae- 
missis per quoscumque [udices ordinarios et delegatos iudicari et defi- 
niri debere, irritumque esse atque inane, si secus super his a quoquam, 
quavis auctoritate, scienter vel ignoranter contigerit attentari. Non ob- 
stantibus contrariis quibuscumque. 
Datum Romae apud S. Petrum, sub annulo Piscatoris, die xxvu Au- 
gusti mpccccx, Pontificatus Nostri anno octavo. 
R. Carp. Merry pew VAL, 
L. S. a Secretis Status. 


IT. 


CONFIRMATIO INNOVATIONUM QUAE EX DECRETO REGULARIUM CONGREGATIO- 
NIS INDUCTAE SUNT IN REGULAS INSTITUT OBLATORUM VIRGINIS IMMA- 
CULATAE. 

PIUS PP. X. 


Ad perpetuam rei memoriam. — Decessorum Nostrorum vestigiis 
insistentes, ad religiosorum virorum congregationes ex quibus Ecclesia 
Dei tot tantaque emolumenta nanciscitur, singulari paternae Nostrae 
voluntatis studio oculos convertimus, vigili cura prospicientes, ut eaedem 

illis omnibus praesidiis muniantur, quae ad ipsarum utilitatem, bonum 
atque incrementum magis accommodata atque opportuna Nobis videan- 
tur. Frugiferas has inter Congregationes iure meritoque accensenda est, 
quae a « Missionariis Oblatis Mariae Immaculatae » nomen habet, et ad 
Aquas Sextias in Provincia iam inde ab anno mpcccxvi fundata, per Apo- 
stolicas Litteras eadem hac forma die xx1 Martii mensis, anno mpcccxxvi 
datas, a Leone PP. XII rec. me. Praedecessore Nostro tum Instituti, tum 
Regularum adprobationem obtinuit. Haec enim Congregatio, quae sibi 
quasi titulum pro certamine bono certando assumpsit Divini Magistri 
verba: « Evangelizare pauperibus misit me » nullo unquam tempore 
destitit in agri Dominici messem multos eosque sedulos cultores mit- 
tere, qui, strenue laborantes, laeti tandem cum exultatione portarent 
manipulos suos. Brevi in universum -terrarum Orbem, Deo favente, 
diffusa, novem in praesens ipsa Congregatio provinciis pollet. Quatuor- 
decim Apostolici Vicariatus et in America Septentrionali, et in Africa 
Meridionali, et in Asia, manent Oblatorum Missionariorum a Virgine 
Immaculata curis concrediti: ipsa tam vasto terrarum marisque inter- 
vallo dissita Australia, plura ab hac Congregatione accepta referre debet 
beneficia. Immanis itaque campus huius Congregationis Missionariis 
patet, quasi aperta apostolicis laboribus exantlandis palestra. Meritis 
laudum praeconiis Congregationem eandem prosequuti sunt Romani Pon- 
tifices, qui iteratis vicibus per Litteras piscatorio annulo obsignatas, 
Institutum ipsum, Apostolica interposita auctoritate, roborarunt. .Ita 
regulas ipsius Instituti confirmavit Gregorius PP. XVI per Litteras die 
xx Martii mensis, anno mpcccx.Lvi datas, et nonnullas Constitutionum 
et regularum earundem immutationes atque additiones ab ipsius Con- 
gregationis Capitulo Generali statutas, Pius PP. IX per similes Litteras 

die Martii mensis, anno datas, solemniter sanxit. Iam-— 
vero novissimis his annis opportunum visum est Congregationi Episco- 
porum et Regularium negotiis diiudicandis praepositae, decernere atque 
indicere, ut constitutiones Congregationis superenunciatae Missionario- 
rum Oblatorum Immaculatae Conceptionis ita immutarentur, ut vigentis 
iuris conditioni conformes evaderent; dictoque audiens ipsius Instituti 
generale Capitulum ad hoc coadunatum, tales intulit memoratis consti- 
tutionibus innovationes, ut illas quasi nova forma donaverit. Variaiio- 
nes vero sic in Constitutiones inductas, utpote quae temporum circum- 
stantiis et recentioribus Decretis Apostolicae Sedis apprime responderent, 
nova Congregatio disciplinae Regularium praeposita, ad quam trans- 
missae fuerant, per decretum die xx1 Decembris mensis, anno superiore 
editum, approbavit. Nunc autem Venerabilis Frater Augustinus Donte- 

will, Archiepiscopus titularis Ptolemeidensis, supremus Moderator me- 
moratae Congregationis Oblatorum Mariae Immaculatae, humili prece 
Nos flagitat, ut supra enarratam regularum instituti sui innovationem, 
per Apostolicas Litteras in forma Brevis confirmare dignemur; Nosque 
animo repetentes historicas Congregationis ipsius memorias, quae sae- 
culi spatio, ex quo originem duxit, amplissima cumulavit merita et in 
universo terrarum Orbe spirituales fructus uberrimos nacta est, his 
quidem optatis annuendum libentissime existimavimus. Quae cum ita 
sint, variationes quae, uti supra diximus, in constitutiones ad usum 
eiusdem Congregationis Oblatorum inductae sunt, iam ab hac S. Sede 
approbatas, prouti liquet ex decreto quod recensuimus, ab hodierna 
Congregatione Religiosorum disciplinae praeposita, die xx1 Decembris 
mensis, anno superiore, edito, Motu proprio atque ex certa scientia et 
matura deliberatione Nostris, nunc iterum probamus, supremoque Au- 
ctoritatis Apostolicae munimine roboramus et confirmamus, ratasque 
eas in omnibus, praesentium tenore, habemus atque edicimus. Decer- 
nentes praesentes litteras firmas, validas et efficaces semper existere 
et fore, suosque plenarios et integros effectus sortiri et obtinere, illis- 
que ad quos spectat, vel spectare poterit, in omnibus et per omnia 
plenissime suffragari: sicque in praemissis per quoscumque lIudices 
ordinarios et delegatos iudicari et definiri debere, irritumque esse 
atque inane, si secus super his a quoquam, quavis auctoritate, scienter 
vel ignoranter contigerit attentari. Non obstantibus Constitutionibus 
et Ordinationibus Apostolicis, ceterisque omnibus speciali licet atque 
individua mentione ac derogatione dignis in contrarium facientibus qui- 
buscumque. 

Datum Romae apud S. Petrum, sub annulo Piscatoris, die vir Se- 
ptembris mpccccx, Pontificatus Nostri anno octavo. 


R. Carp. Merry DEL VAL, 
L. 4 S. a Secretis Status. 

EPISTOLAE. 


AD R. P. D. BERNARDUM HERRERA RESTREPO, 
BOGOTENSIUM ARCHIEPISCOPUM, ANNOS XXV EPISCOPATUS EXPLENTEM. 


Venerabilis Frater, salutem et apostolicam beneglictionem. — Nun- 
cium vixdum allatum Nobis est subeuntis episcopatus tui natalis quintj 
ac vigesimi, vota quidem pro incolumitate tua absentes fecisse haud 
satis habuimus: opportunum duximus hisce etiam litteris tibi adesse lae- 
tanti. Hance pietatis significationem tua a Nobis exposcit pastoralis 
‘navitas. Nescii enim haud sumus te hoc potissimum nomine vulgo lau- 
dari quod, nullam officii sanctissimi partem missam faciens, multum 
contendas dioecesis clerum, sive in sacris seminariis in Ecclesiae spem 
adolescat, sive, sacerdotio auctus, vineam Domini excolendam sit aggres- 
sus, ita sancte instituere ut quicumque eidem iungitur, verbis utimur 
Sancti Gregorii, aeternae vitae sapore condiatur. Optimum sane consi- 
lium, idemque, hoc maxime tempore, quum effrenatis licentia moribus 
christiana disciplina in quotidianum vocatur discrimen, dignum plane 
quod a Sacrorum Antistitibus pari discrimini contentione urgeatur- 
Magna enim vis exempli, et vix ullum suppetit medium ad homines 
Christo lucrifaciendos aptius quam sancta clericorum consuetudo Ea 
quippe brevi et efficaci itinere quisquis edocetur quid christiana postu- 
let professio, et ad idem persequendum animus facilius permovetur. 
Tene igitur quem coepisti cursum: perspicis qui eiusdem futurus sit 
exitus, quum probe scias virtutes concreditarum ovium fore gaudia 
aeterna pastorum. 

Ne vero ad fructuosos labores, aetatis flexu, te animi deficiant 
vires, Apostolicam Benedictionem, coelestium auspicem bonorun, tibi, 
Venerabilis Frater, et omnibus qui tuae parent sacrae potestati, per- 
amanter in Domino impertimus. 

Datum Romae, apud S. Petrum, die x Octobris anno mcmx, Pon- 
tificatus Nostri octavo. 


PIUS PP. X. 

II. 


AD R. P. D. GUIDONEM M. CONFORTI, PARMENSIUM ARCHIEPISCOPUM, 
OB PIETATIS OBSEQUIUM BEATISSIMO PATRI BINIS LITTERIS EXHIBITUM. 


Venerabilis Frater, salutem et apostolicam benedictionem. — Binas 
nuper a te epistolas accepimus: alteram dabant qui e tuo clero Sacer- 
dotes, Jaudabili more, secesserant ad renovandos ad sanctitatem ani- 
mos, quique pietatis significationem uberiorem voluere addita petriana 
stipe: dabant alteram diligentiores ex eodem sacro ordine viri, qui, te 
advocante, convenerant consilia inituri ad rem catholicam penes fideles 
istos acrius, ut ratio temporis exposcit, provehendam, muniendam fir- 
mius. Utraque porro periucunda Nobis accidit, qui in utraque et pro- 
pensae in Nos voluntatis et optimae navitatis haud dubium perspexi- 
mus argumentum. Id quidem libet merita exornare commendatione et 
prosequi gratia. Unius et alterius te, Venerabilis Frater, auctorem esse 
cupimus iis nomine Nostro nunciandae qui praefatas subscripsere epi- 
stolas, quos insuper participes esse volumus Apostolicae Benedictionis 
quam tibi, Venerabilis Frater, reliquo tuae dioecesis Clero populoque 
universo peramanter impertimus. 

Datum Romae, apud S. Petrum die xm Octobris mpmx, Pontificatus 
Nostri anno octavo. 


PIUS PP. X. 


AD GREGORIUM M. CARD. AGUIRRE Y GARCIA, ARCHIEPISCOPUM TOLETANUM, 
IOSEPHUM M. CARD. MARTIN DE HERRERA Y DE LA IGLESIA, ARCHIEPI- 
SCOPUM COMPOSTELLANUM, CETEROSQUE HISPANIAE ARCHIEPISCOPOS ET 
EPISCOPOS, OB LITTERAS PIETATIS PLENAS BEATISSIMO PATRI INSCRIPTAS. 


Dilecti Filii Nostri ac Venerabiles Fratres, salutem et apostolicam 
benedictionem. — Communes litterae quas nuper ad Nos dedistis, stu- 
dium redolent in Nos vestrum, haud ignotum quidem Nobis sed tamen 
gratum atque optatum. Moerentem quippe opportuno studetis solatio 
relevare ipsi vos, Dilecti Filii Nostri ac Venerabiles Fratres, quibus assi- 
duas inter sollicitudines iam diu volvitur aetas. Vestri pene obliti No- 
strique tantum memores visi estis, quum, quae in caput Nostrum, in 
quidquid est catholicis carum ac sacrum, non-multis ante diebus, in 
ipsa luce Urbis congestae sunt, compellationes maledicas ac probrosas 

ita exhorruistis, ut eas nonnisi acerbissime tuleritis. Leniit sane aegri- 
tudinem Nostram mira haec conspiratio pietatis, cui pietas concinuit 
omnium quotquot sunt fusi per orbem fidelium; vobisque omnibus, 
officii memores, meritam gratiam et agimus et habemus. Ceterum quae- 
cumque et Nobis et vobis tristia afferat dies, ne frangant animum, neve 
obliviscamur eius corporis atque eius capitis membra nos esse, qui pro- 
posito sibi gaudio, sustinuit crucem. Cui quidem prompto alacrique 
animo perferendae, auxilio sit Apostolica Benedictio, quam coelestium 
munerum auspicem Nostraeque testem benevolentiae, vobis, Dilecti Filii 
Nostri ac Venerabiles Fratres, Cleris populisque in quos vestrae evigi- 
lant curae, amantissime in Domino impertimus. 

Datum Romae, apud S. Petrum die xxv1 Octobris mpmx, Pontifi- 
catus Nostri anno octavo. 

PIUS PP. X. 


SERMO. 


SANCTISSIMI DOMINI NOSTRI PII PP. X AD PP. FRANCISCALES RESPONSIO, 
IN AUDIENTIA HABITA IV IDUS NOVEMBRIS. 


Conspectus vester, dilecti Filii, verba quibus egregios animi sen- 
sus effudistis, pietatis vestrae in communem Patrem significatio alte Nos 
permoverunt et magnopere delectarunt. Haec autem eo Nobis gratiora con- 
tingunt, quod a religiosis eius ordinis viris proficiscantur, quorum insti- 
tuta, traditiones, historia, imperitura sunt monumenta fervidi erga Ec- 
clesiam amoris et inviolati obsequii. Haeret namque animo vis et 
constantia qua Francisci Patris alumni, virtutis doctrinaeque laude flo- 
rentes et ad augendum beatorum caelitum numerum fere destinati, cum 
Apostolica Sede sentire et facere eiusque iura tueri nunquam destite- 
runt, ne cum ipso quidem periculo capitis. Addit laetitiae causam cogi- 
tatio quod huiusmodi caritatis ostensio erga Nos atque hance Apostoli- 
cam Sedem erumpat exeunte saeculo VII ab instituto Ordine vestro, 
quum nempe Nos, non modo benevolentis memorisque animi sensus 
vobis exploratos fecimus, beneficia impertientes, quorum dispensatores 
a divina Providentia constituti sumus, verum etiam id egimus, ut inter 
Filios et communem Patrem caritatis nexus arctius obstringerentur. 

Nunc vero gratiae vobis referendae sollicitos efficit prona et ala- 
cris voluntas, qua monita Nostra excepistis, ut vos omnes censeritis 
unius eiusdemque Patris Francisci filios, absque ullo discrimine, in tres 

quidem familias distinctos, verum unius disciplinae sectatores, atque 
ita coniunctos, ut sitis cor unum et anima una; communis inter vos 
agatur causa; eaedem sint omnibus rationes constitutae; atque ita 
mundo exemplum exhibeatis eius concordiae, quae a divina tantum 
gratia derivatur. 

Nec minus grate vos intuemur ea succensos caritate, qua Franci- 
scus, bonum Christi odorem late diffundere atque ad eius exemplum 
omnibus omnia factos, nullam sacri ministerii civilisque cultus provin- 
ciam vobis alienam putare. Quotidianus enim vos urget labor et annun- 
tiandi verbi divini et excolendarum gentium non modo civilium, sed 
etiam humanitatis omnis expertium, quae adhuc in tenebris et umbra 
mortis sedent; maxime vero misericordiae opera exercendi in publicis 
custodiis, in valetudinariis; ad aegrotantium corpora reficienda et ad 
inquinatos vitiis animos revocandos. 

Gratiae denique vobis persolvantur ob virilem in decertando pro 
iustitia et veritate constantiam; cui dimicationi modo faces admove- 
runt artes malignae et potentia coniuratorum contra Christum et Ec- 
clesiam, reputantium sese nobiscum egisse praeclare, quod nos vivere 
sinant, impendente cervicibus iniquarum gladio legum. Pergite, dilecti 
Filii, pugnare pro viribus, neve animum despondeatis, quod res ad ini- 
micorum voluntatem aliquandiu fluant. Alias fregit proiecitque vires 
Ecclesia, ut iam vereri non liceat, ne tandem aliquando, Dei suffulti 
praesidio, unoque fidei et caritatis obstricti vinculo, simus victoriam 
consequuturi. 

Ad vos autem singulari quadam sollicitudine patet os Nostrum 
dilecti iuvenes, qui quasi flosculi e triplici religiosa familia deducti Urbem 
petivistis, ornaturi animum virtute doctrinaque mentem, ut sanctitatis ef- 
fluvia lucemque sapientiae per omnes terrarum orbis plagas circumferatis. 

Vos Francisci disciplinam profitentes optimam sane partem eligi- 
stis, qua genuinam christianae perfectionis imagines possitis in vitae 
usum deducere, effectique veri Christi discipuli, non solum communia 
officia, sed etiam evangelica vivendi praecepta tueri. Vos estis christia- 
nae reipublicae selecti cives, qui divini Magistri verba et exempla serio 
accipientes, Deum, quo decet loco, in sua ipsorum anima vitaque col- 
locarunt; qui religionem, quod aequissimum est, maximum et primum 
negotium esse intellexerunt; qui sempiternam salutem tanti fecerunt, 
quanti Christus quum dixit: Porro unum est necessarium ; qui, externis 
fluxisque bonis abdicatis, ut praecipuum vitae finem unice spectarent, 
a mundanis rebus ad rerum omnium Conditorem animum avocarunt ; 
qui denique iam non sibi vivere constituerunt, sed Christo Iesu. 

Quia vero virtutum omnium exemplar est absolutissimum Chri- 
stus, idcirco student Eius formam, quoad possunt, in se ipsi trans- 
ferre. Quare similitudinem Eius conantur arripere, illius crucem amplexi 
et consepulti cum Ipso, uni Deo viventes, fidei et obedientiae iugo 
mentem animumque mancipantes, carnem crucifigentes ut dominetur 
Spiritus, abstinentia, vigiliis, afflictationibus adimplentes ea quae desunt 
passionum Christi - semper mortificationem Iesu in corpore..... circumfe- 
rentes, ita ut unicuique liceat affirmare cum Paulo: Vivo ego, iam non 
ego; vivit vero in me Christus. Nec enim horum os aliud spirat nisi 
Christum, nec nisi propter Ipsum palpitant praecordia; in Ipso toti 
vivunt, moventur et sunt; quo fit ut vita praesens sit iisdem instar tiro- 
cinii et praeparationis ad longe meliorem, quam prospicientes, mortem 
habent loco lucri, utpote quae perficiet consumabitque coniunctionem 
cum Illo, qui fuit ipsorum vita, secundum illud memorati Apostoli: 
Mihi vivere Christus est et mori lucrum. 

Sed qui Christum imitari vult, is debet, non solum facere, sed 
etiam docere. Atque ad hoc nempe, dilecti iuvenes, huc estis vocati, ut 
eam doctrinae copiam vobis comparetis, quae valide obiici possit falsi 
nominis scientiae, fidei pariter ac rationi infensae, et nihilominus affe- 
ctanti imperium in scholis, Est autem veri nominis scientia illa dum- 
taxat, quae a SS. Litteris derivatur et a traditionibus ab Ecclesia rece- 
ptis atque approbatis. Itaque, sive de Fidei principiis agatur, sive de 
regula morum, sive de legibus disciplinae, sermo vester ne sit hominis 
unquam, sed Ecclesiae. Neve patiamini imminutionem fieri ullam veri- 
tatis aut legis ab Ecclesia propositae cuius doctrina plena est, integra, 
purissima. 

Quae quidem doctrinae integritas ac puritas nunquam erit commen- 
data satis. Impugnatis enim acerrime, ut hodie fit, sacris traditionibus, | 
non desunt qui opportunum, aut etiam necessarium ducant, ut Ecclesia 
interdum a veteri doctrinae severitate recedat. At obiurgent licet Eccle- 
siam propositi tenacem in custodiendis veris et institutis, quae profanae 
sapientiae non arrident; nitantur antiquae Matri suadere ut moderni- 
starum recipiat aliqua capita; ut cedat, resque pro opportunitate amice 
componat; ut sinat haud spernendos homines tranquille vivere, quorum 
opiniones, ut aiunt, sunt irreformabiles, quorum ab ingenio civitas et 
ipsa Ecclesia multum opis et gloriae exspectare possint. Haec et simi- 
lia mussitent prudentiores isti viri. Vos, dilecti Filii, verbis Pauli com- 
pellabimus ad Timotheum conversis: Tu autem, 0 homo Dei, haec fuge: 
- certa bonum certamen fidei - bonum depositum custodi per Spiritum 
Sanctum qui est in nobis. Formam habe sanorum verborum quae a me 

audisti in fide. Atque etiamsi postuletur a vobis, ut utilium conventio- 
num gratia aut spe convertendae multitudinis ad causam Religionis, de 
doctrina gratificemini aliquid corruptis mundi opinionibus, unusquisque 
vestrum sibi dicta putet quae Apostolus discipulo suo: Praecipio tibi 
coram Deo, qui vivificat omnia et coram Iesu Christo, qui reddidit sub 
Pontio Pilato bonam confessionem, ut serves mandatum sine macula irre- 
prehensibile usque in adventum Domini Nostri Iesu Christi. Quando apud 
homines in pretio esse cessabit incorruptibilis haec doctrina, quando 
purae et intaminatae veritatis regnum desierit in mundo, tune Deus 
excitabit iterum Filium Suum, quem suis temporibus ostendet beatus et 
solus potens Rex regum. Interim nostrum est qui Eius legatione fun- 
gimur, depositum integre inviolateque servare usque ad adventum Do- 
mini ultimum, cum Hilario sancto exclamantes: « Melius est mihi in 
« hoc saeculo mori, quam, alicuius potentia dominante, castam veritatis 
« corrumpere virginitatem ». 

Vos autem, dilecti Filii, vitae sanctitatem -cum doctrinae puritate 
atque integritate coniunctam servabitis, si Reginae Ordinis vestri, Dei- 
parae labis nesciae cultum assidui fovebitis. Per Ipsam enim, quae est 
« speculum iustitiae et sedes sapientiae », omnia nos habere voluit Omni- 
potens. Magi, quum se Bethleem contulerunt ut adorarent Jesum, intran- 
tes domum invenerunt Puerum cum Maria Matre Eius. lam Ecclesia 
domus est, quam subeunti Iesus et Maria occurrunt. Ecquid enim chri- 
stianus est cultus nisi Mariae Filii religio? Si autem quod Deus con- 
iunxit separari non potest, profecto Iesum non invemias nisi cum Maria 
et per Mariam. Quam iure quidem santi viri appellarunt « ostensorium 
vivens ». Ipsa enim nobis in hac valle lacrimarum constitutis viam 
salutis, lesum, sedula ostendit; Ipsa clemens et pia nostras Filio por- 
rigit preces, quibus ad Eam quotidie clamamus: « Iesum benedictum 
fructum ventris tui nobis post hoc exsilium ostende ». - Pergat caeli 
Regina et advocata nostra Maria materno nobiscum fungi munere, ac 
serius ocius carne exutis det Iesum intueri, non tremendae maiestatis 
Regem ac severissimum iudicem, sed Servatorem propitium, amicum 
serenum, misericordem fratrem. Huius auspicem gratiae et singularis 
Nostrae benevolentiae testem, tibi dilecte Fili Noster Cardinalis, vobis 
ministri generales, moderatores, magistri, alumni quotquot adestis, cete- 
risque fratribus vestri Ordinis universis Apostolicam Benedictionem 
peramanter impertimus. 

S. CONGREGATIO CONSISTORIALIS 


DECRETUM 


DE VETITA CLERICIS TEMPORALI ADMINISTRATIONE. 


Docente Apostolo Paulo, nemo militans Deo implicat se negotiis 
saecularibus (II Tim., i, 4), constans Ecclesiae disciplina et sacra lex 
haec semper est habita, ne clerici profana negotia gerenda susciperent, 
nisi in quibusdam peculiaribus et extraordinariis adiunctis et ex legi- 
tima venia. « Cum enim a saeculi rebus in altiorem sublati locum con- 
« spiciantur », ut habet SS. Tridentinum Concilium Sess. XXII, cap. I 
de ref., oportet ut diligentissime servent inter alia quae « de saecularibus 
« negotiis fugiendis copiose et salubriter sancita fuerunt ». 

Cum vero nostris diebus quamplurima, Deo favente, in Christiana 
republica instituta sint opera in temporale fidelium auxilium, in primis- 
que arcae nummariae, mensae argentariae, rurales, parsimoniales, haec 
quidem opera magnopere probanda sunt clero, ab eoque fovenda; non 
ita tamen ut ipsum a suae conditionis ac dignitatis officiis abducant, 
terrenis negotiationibus implicent, sollicitudinibus, studiis, periculis quae 
his rebus semper inhaerent obnoxium faciant. 

Quapropter SSthus Dominus Noster Pius PP. X, dum hortatur qui- 
dem praecipitque ut clerus in hisce institutis condendis, tuendis augen- 
disque operam et consilium impendat, praesenti decreto prohibet omnino 
ne sacri ordinis viri, sive saeculares sive regulares, munia illa exercenda 
suscipiant retineantve suscepta, quae administrationis curas, obligationes, 
in se recepta pericula secumferant, qualia sunt officia praesidis, mode- 
ratoris, a secretis, arcarii, horumque similium. Statuit itaque ac decernit 
SSmus Dominus Noster, ut clerici omnes quicumque in praesens his in 
muneribus versantur, infra quatuor menses ab hoc edito decreto, nuntium 
illis mittant, utque in posterum nemo e clero quodvis id genus munus 
suscipere atque exercere queat, nisi ante ab Apostolica Sede peculiarem 
ad id licentiam sit consequutus. Contrariis non obstantibus quibuslibet. 

Datum Romae.ex aedibus sacrae Congregationis Consistorialis, die 18 
mensis Novembris anno mMDccccx. 


C. Carp. De Lat, Secretarius. 
L. S. S. Teechi, Adsessor. 

S. CONGREGATIO CONCILII 


S. IOHANNIS DE MAURIANA. 


CURAE ANIMARUM. 


die 6 Augusti 1910. 


Litteris ad S. H. C., die 10 Aprilis hoc anno datis, R. P. D. Adria- 
nus Fodéré, dioecesis S. Iohannis de Mauriana, Episcopus, ea quae 
sequuntur exposuit: « Quidam parochi amovibiles suae dioecesis qui- 
« bus, ob varias causas, necessitas fuit locum cedendi alibique commo- 
«randi, nunc pertinaciter recusant munus pastorale exercendum in 
« alio loco, ut nimis onerosum. Hortationes, suasiones, hactenus vanae 
« profecerunt. 

« Rationes quas opponunt sunt istae: 

« 1.° Promissio obedientiae Ordinario facta die promotionis ad 
« presbyteratus officium non obligat cum tanto incommodo. Si futura 
« praevidissent, aiunt, numquam illam emisissent. 

« 2° Fastidium muneris aut vitae parochialis in hisce miseris 
« temporibus. 

« 3.° Taedium mendicandi victum sibi et necessaria cultui divino 
« apud plebem suam. 

« 4° Animus perversus populi ingrati. 

« 5.° Valetudo minus commoda, plerumque verosimiliter ficta, 
«ad implendum denuo onus ultra vires. 

« Itaque ut conscientiae suae tutius satisfaciat certamque in prae- 
«senti normam sequatur, humiliter atque enixe postulat utrum defi- 
« cientibus presbyteris pro sua dioecesi: 

« 1.° Possit poenis ecclesiasticis cogere ad suscipiendum iterum 
« munus parochiale quos iudicaverit idoneos ? 
«2° Utrum illud debeat ? » 

Quamvis eadem vere, ut infra videbitur, et alias S. H. C. decer- 
nendum occurrerit cum tamen rerum adiuncta in Gallia praesertim 
post legem, quam de separatione inter Civitatem et Ecclesiam vocant, 
immutata non parum fuerint, rem ipsam iterum Emorum Patrum iudicio 
subiicienda S. H. C. censuit. 

Synopsis disputationis ex voto Consultoris desumpta. - Casus, ut ex 
expositis patet, respicit parochos amovibiles ad nutum seu succursalistas 
in Gallia, qui ex quibusdam motivis coacti munus parochiale relinquere 
alio se transtulerunt, et inibi munus parochiale exercere nolunt, sed 
potius liberi a cura parochiali manere exoptant, licet aliud necessitas 
dioecesis exigat, et Episcopus eos obligare intendat. Ut factae petitioni 
in casu respondeatur, operae pretium erit expendere quaestionem tum 
in genere, scilicet utrum Episcopus etiam poenis ecclesiasticis cogere 
valeat sacerdotes suae dioecesis idoneos et caeteroquin liberos ab aliis 
incompatibilibus officiis ad munus parochiale suscipiendum, tum in specie 
relate ad succursalistas, et haec tria examinanda proponuntur: 

1.° Quid iuxta ss. canones de mota quaestione sit sentiendum. 

2.° Quaenam sint H. S. Congregationis circa hanc materiam reso- 
lutiones. 

3.° Utrum in proposito casu vim habeant adductae rationes ab 
amovibilibus ex parochis ut ab imposito onere iterum suscipiendo excu- 
sentur. 

Quoad primum haec notanda sunt. Antiquitus cum nullae essent 
paroeciae, clerici mittebantur indiscriminatim ab Episcopo cum quo 
vitam communem degebant, ad opem fidelium necessitatibus spiritua- 
libus ferendam; et tunc toties quoties prout necessitas ferebat, officia 
spiritualia committebantur. Serius institui coepta sunt ecclesiastica bene- 
ficia quando desiit vita communis, et tunc etiam originem habuerunt 
paroeciae, (confer Bouix De Paroch., sect. 1, cap. 1): sed hae territorium 
assignatum adhuc non habebant, et ad has interim Episcopus clericos 
sibi subditos designabat. In decreto Gratiani, causa 10, g. 1, c. 4, haec 
dispositio Leonis IV ad Episcopos Britanniae legitur: « Regenda est 
unaquaeque parochia sub provisione ac tuitione Episcopi per sacer- 
dotes, vel caeteros clericos, quos ipse cum Dei timore providerit, cui 
iure pertinere videtur et circumire, ut sibi visum fuerit, ecclesiastica 
utilitate cogente ». Tandem a Conc. Trid. statutum est quod paroeciae 
assignatum haberent territorium, et proprium rectorem (sess. XIV, de ref. 
cap. 9, et sess. XXIV, cap. 13, De ref.): et de clericis in genere consti- 
tutum est ut tantum essent ordinati in bonum et utilitatem dioecesis, 
et alicui ecclesiae incardinati sub dependentia proprii episcopi, uti inibi 
suis fungantur muneribus. « Cum nullus debeat ordinari, qui iudicio 
sui Episcopi non sit utilis aut necessarius suis ecclesiis, Sancta Syno- 
dus..... statuit ut nullus in posterum ordinetur, qui illi ecclesiae, aut 
pio loco pro cuius necessitate aut utilitate assumitur, non adscribatur 
ubi suis fungatur muneribus nec incertis vagetur sedibus » (sess. XXIII, 

cap. 16, De ref., Conc. Trid.). Ex hac dispositione fit ut singuli clerici 
ex facto ordinationis censeantur incardinati dioecesi proprii Episcopi, et 
sub eius dependentia exercere teneantur officia ecclesiastica eique obedire. 

Hanc obligationem clericorum ad acceptanda officia sibi ab Epi- 
scopo commissa clare auctor A. Bonal in suo opere Instit. canonicae 
(tractat. IV, n. 106, De Hierar. Episcopali) ita compendiatim exponit: « Id 
(dicta obligatio) constat tum ex iurisdictione in foro externo, qua pollet 
Episcopus et quae stare nequit quin subditi obtemperare teneantur ; 
tum ex ipso ordinationis fine, quo clericus sub ditione proprii Episcopi 
remanet, ut data occasione, illius ope Episcopi dioecesis utilitatibus vel 
necessitatibus provideant, tum ex ipsa obedientiae promissione in die 
ordinationis facta, tum ex impossibilitate dioecesim gubernandi, si cui- 
libet clerico liceat recusare munus, cui ab Episcopo praeponitur, tum 
denique ex stricto caritatis praecepto sacros ministros per se obligante 
fidelium necessitati subveniendi ». Quae cum ita sint, non videtur posse 
dubitari, quod Episcopi inspecto iure Tridentino valeant sacerdotes suae 
dioecesis caeteroquin idoneos et liberos cogere ad assumendum pasto- 
rale munus, stante spirituali dioecesis necessitate, et quidem commina- 
tis poenis, quia secus, dicta potestas in praxi inefficax evaderet. In 
Gallia vero notandum est, quod post legem concordatariam initam inter 
Pium VII et Napoleonem I" anno 1801 introducta est duplex classis 
parochorum nempe cantonalium seu titularium, et amovibilium ad nutum 
Episcopi, qui dici solent desservants: hi revocari possunt ad Episcopi 
nutum et alio destinari. Licet haec inducta disciplina non sit legitima 
in sensu canonum, tamen de facto est, quod a S. Sede indirecte pro- 
bata fuit ex rescripto Gregorii XVI, diei 1 Maii 1845 ad Episcopum 
Leodiensem: « An valeat et in conscientia obliget, usque ad aliam 
S. Sedis dispositionem, disciplina inducta post concordatum a. 1801, ex 
qua Episcopi rectoribus ‘ecclesiarum, quae vocantur succursales iurisdi- 
ctionem pro cura animarum conferre solent ad nutum revocabilem, et 
illi si revocentur vel alio mittantur, teneantur obedire ». Responsum 
est: « SSmhus benigne annuit, ut in regimine ecclesiarum succursalium, 
de quibus agitur, nulla immutatio fiat, donec aliter a S. Sede statutum 
fuerit » (Bouix, p. 1, sect. IV, c. 5). 

Ad secundum punctum nunc transeundo inspicere oportet, qua 
ratione Episcopi data facultate uti possunt. Ut aliqua via tuta vel norma 
in hac materia exhibeatur, opportunum censeo nonnullas subiicere reso- 
lutiones H. S. C. quae disciplinam eius innuunt, et quae referuntur 
in ephemeride Monitore ecclesiastico (v. 7, part. I, pag. 25; part. II, 
pag. 49, 217). 

Harum decisionum duplex habetur categoria: in una recognoscitur 
in Episcopis facultas cogendi sacerdotes ut supra etiam intentatis cen- 
suris ad munus parochiale assumendum urgente necessitate, et ad tempus 
pro prudenti arbitrio Episcopi; in alia vero a S. Sede Episcopo tra- 
duntur opportunae facultates, ut id perficere valeant, et pariter limitate 
ad tempus et ad casum necessitatis. Ad primam categoriam spectant 
decisiones editae in causis Urbevetana, 10 Maii 1766; Tridentina, 18 Au- 
gusti 1860; Civitatis Castellanae, 1862, in quibus datum est responsum 
prouti in Nawien., diei 22 Augusti 1631: « Sacerdotes posse ab Episcopo 
compelli ad praestandum servitium, quod eiusdem ecclesiae necessitas 
aut utilitas requirit ». Recentius in una Parmen., Circa clerum, diei 17 
Ian. 1886 ad dub. 3"" formiter propositum ut sequitur: « Utrum sub 
eodem praecepto obedientiae et iisdem intentatis censuris possit Episco- 
pus sacerdotes otiesos vel ferme otiosos et sanitate suffultos compellere 
ad suscipiendam ecclesiarum curam, donec illi fas sit providere pasto- 
rem ? respondit: Affirmative, urgente necessitate et ad tempus. 

Quin imo haec decisio extensa et ampliata fuit in una Calven., 
diei 28 Martii 1890 (confer ephemeridem ut supra I. c., part. IT, pag. 49) ; 
quaerenti enim Episcopo Calvensi cui aeque principaliter est unita dioe- 
cesis Theanensis: « Se possa obbligare i sacerdoti di Calvi col precetto 
« di ubbedienza sub gravi e con censura di restar sospesi a divinis et 
« in divinis a presentarsi 0 come economi curati 0 come parroci tito- 
« lari per concorso alle parrocchie vacanti di questa diocesi di Teano..... 
« @ se possa ancora obbligare come sopra sacerdoti religiosi, i quali per 
«i tempi attuali dimorano in famiglia? », a S. C. hoc prodiit rescri- 
ptum: « Detur responsum ut in Parmen., diei 17 Januarii 1886 ad ter- 
tium dubium: quoad vero viros religiosos, quatenus extra claustra vivant 
de suorum superiorum temporanea licentia, rem agat (Episcopus) cum 
iisdem superioribus ». Iuxta allatas decisiones sancitur, quod Episcopi 
polleant nativo iure cogendi saltem ad tempus et stante necessitate, 
etiam sub poenis, presbyteros suarum dioecesum ad acceptandum munus 
paroeciale ut in casu. 

E contra iuxta decisiones, quae ad alteram pertinent categoriam, 
dicta potestas in proposito casu Episcopis adscribitur tantum ex facul- 
tatibus Apostolicis: at hae referuntur ad Galliae Episcopos, et ad paro- 
chos succursalistas qui iam a cura excesserunt. 

Anno 1884 Emus Archiepiscopus Tolosanus 8S. C. sequentia expo- 
suit quaesita pro solutione: « Cum non raro accidat ut sacerdotes quibus 
cura amovibilis ecclesiarum succursalium, ut aiunt, commissa fuit, otii 
vel facilioris vitae studio, muneri suo renuntiare exoptent, cessione apud 

Ordinarium facta, etiam ante eius acceptationem, eo quod beneficia 
proprie dicta non tenent, relictis suis ecclesiis ad propria redeant, unde 
contingit non paucos sacerdotes vitam otiosam, adhuc viribus integros 
degere tam in urbe episcopali quam in potioribus dioeceseos civitatibus, 
non sine scandalo fidelium: interea plures parochiales ecclesiae suis 
carent rectoribus, non sine magno religionis detrimento, eo quod Epi- 
scopus ob sacerdotum penuriam, ipsis de parocho idoneo providere 
nequit. Quapropter Orator quaerit: 

« 1.° Utrum liceat praedictis sacerdotibus, eo quod beneficia veri 
nominis non teneant, a munere suo recedere, non obtenta prius Ordi- 
narii licentia? 

«2° An ex praecepto obedientiae, adhibitis si opus fuerit censuris, 
Episcogus ius habeat eos cogendi ut in suo munere persistant, usquedum 
ipsis de idoneo successore providere valeat. 

3.° « Utrum sub eodem praecepto iisdemque intentatis censuris, 
facultatem habeat Episcopus sacerdotes viribus pollentes et ab aliis 
officiis liberos compellendi ad earum ecclesiarum curam percipiendam, 
usque dum illis alio modo providere queat? » 

S. C. die 9 Maii eiusdem anni propositis dubiis respondit: « Attentis 
peculiaribus circumstantiis: 

« Ad 1™ Negative. 

« Ad Affirmative. 

« Ad 3" Affirmative, vigore facultatum, quae approbante SSmo D. N. 
Emo Archiepiscopo idcirco tribuuntur ad septennium si tamdiu.... ». 

Ita in una Foroiulien., Curae animarum, diei 31 Ianuarii 1891 pro- 
posito dubio: « An et quomodo concedenda sit facultas cogendi sub 
praecepto obedientiae, adhibitis etiam si opus fuerit, censuris sacerdotes 
viribus pollentes et a quocumque officio liberos ad curam animarum, 
aliaque munera pro regimine animarum necessaria suscipienda in casu », 
responsum fuit: « Affirmative in terminis rescripti in Tolosana ad tertium, 
dummodo eaedem circumstantiae concurrant ». Hae duae postremae deci- 
siones, uti paulo ante notavi, attingunt dioeceses in Gallia existentes 
et praesertim paroecias a succursalistis regi solitas: si quaeratur cur 
pro harum Episcopis opportunae a S. Sede concessae sunt facultates ut 
cogere veleant etiam censuris refractarios sacerdotes idoneos et ab aliis 
officiis vacuos ad acceptandum temporanee pastorale munus, dum in 
Episcopis aliarum dioecesum recognita est nativa potestas, si quid in 
mea tenuiltate opinor, id fortasse repetendum venit a specialibus con- 
ditionibus post legem concordatariam in Gallia (nunc violenter a guber- 
nio abolitam) inductis per creationem dictarum paroeciarum, quae nun- 

quam directe a S. Sede approbatae fuerunt (Bouix, l. ¢.); facile hinc 
evenire poterat, ut presbyteri, blandiente desidia, commissum officium 
respuerent, et molestias apud gubernium crearent: ideo ad hoc aver- 
tendum opportunae a S. Sede facultates tribuebantur. 

Ad tertium quod attinet nempe ad causas excusantes adductas a 
sacerdotibus pro munere pastorali declinando haec notanda sunt: 

1.° Quod presbyteri ordinati sunt in bonum dioecesis spirituale: 
hine non proprium commodum, sed animarum salutem eos exquirere 
oportet. 

2.° Quod ex supra aillatis id valere etiam debet pro parochis in 
Gallia desservants nuncupatis, qui relicta cura pastorali per transitum 
in alium locum, modo recusant idem onus in nova sede iterum suscipere. 

3.° Quod hisce non obstantibus adesse possunt in praxi gravia 
motiva quae presbyteros eximant ab acceptatione muneris, uti adesse 
possunt pro iam commisso munere renuntiando, ut puta mala affecta 
valetudo, odium populi et alia huiusmodi; in his enim circumstantiis 
cum munus committendum potiusquam in utilitatem populi spiritualem 
vergat in dispendium, prudentia exigit, ut presbyteri in huiusmodi con- 
ditione positi non subiiciantur dicto oneri. 

Verum de valore harum causarum iudex esse debet Episcopus, qui 
prae oculis habere semper debet illud principium, salus animarum suprema 
lex est. Ceterum rationes ut proponuntur in postulatione Episcopi in 
principio relata, per se mihi videntur non esse sufficientes ad dictos 
presbyteros a cura animarum temporanee acceptanda exonerandos. 

Reso.utio. Emi Patres S. Congregationis Concilii in plenariis comi- 
tiis habitis die 6 Augusti 1910 propositis ab Episcopo dubiis respon- 
dendum censuerunt: 

Affirmative, dummodo agatur de sacerdotibus viribus pollentibus et 
ab aliis officiis liberis, et quoadusque Episcopus necessitatibus vacantium 
paroeciarum alio modo providere nequeat, et ad mentem. 

Die autem 7 eiusdem mensis et anni SSmus Dominus Noster, audita 
relatione infrascripti Secretarii, Emorum Patrum resolutionem appro- 


bare dignatus est. 


C. Carp. Gennari, Praefectus. 


L. S. 
Basilius Pompili, Secretarius. 

SACRA ROMANA ROTA 


I. 
COLONIEN. 


NULLITATIS MATRIMONII - (HOSPELT-BERNHARDT). 


Pio PP. X feliciter regnante, Pontificatus Dominationis suae anno 
octavo, die 27 Augusti 1910, RR. PP. DD. Gustavus Persiani, Ponens, Gu- 
lielmus Sebastianelli et Ioseph Alberti, Auditores de Turno, in causa Colo- 
nien. - Nullitatis Matrimonii inter Antonium Hospelt, repraesentatum 
per legitimum procuratorem Christophorum Astorri, advocatum, et Ludo- 
vicam Bernhardt, interveniente et disceptante in causa Vinculi Defensore 
ex officio, sequentem definitivam tulerunt sententiam. 

Antonius Hospelt, domo Colonia, cum militaribus copiis esset ad- 
scriptus, vehementi captus amore erga mulierem quamdam, nomine Lu- 
dovica Bernhardt, cui se commiscuerat, cum ea convenit de matrimonio 
ineundo. Quod cum Antonii pater rescivisset, simulque pravos Ludo- 
vicae mores agnovisset, nihil intentatum reliquit, ut filium suum a pro- 
posito removeret. Sed frustra. Antonius enim vixdum ad aetatem maio- 
rem pervenit in Angliam perrexit cum amasia, et Londini, die 4 No- 
vembris 1903, matrimonium civile cum ea contraxit. 

Sed matrimonium hoc exitum habuit infelicem. Nam ab instaurata 
vita coniugali elapsis mensibus octo, mense Iunio 1904 Antonius que- 
relam pro divortio coram Tribunali Karlsruhe proposuit, quam mense 
Novembri eiusdem anni revocatam iterum proposuit mense Iunio 1905. 

Tribunal, querela reiecta, divortium admisit ex culpa solius viri. 
Sed superius Tribunal Karlsruhe in gradu appellationis, ope sententiae 
diei 20 Maii 1908, divortium decrevit ex culpa tum viri tum mulieris: 
« Il matrimonio concluso a Londra il 4 Novembre 1903 fra le parti con- 
« tendenti viene divorziato per colpa di ambedue le parti ». 

Antonius Hospelt favore fretus huius sententiae se liberum existi- 
mavit, et cum Maria Asbach, cui ab adolescentia se devoverat, matri- 
monium contrahere praesumpsit. Sed haec non fuit aliorum sententia, 
praesertim Parochi S. Gereonis in Urbe Colonia, Rev. P. Steinberg, qui 
matrimonium Londini celebratum die 4 Novembris 1903 etiam coram 


Ecclesia validum retinuerunt. 
Inde consilium initum obtinendi declarationem nullitatis illius ma- 
trimonii; et hune ad effectum coram Iudice Coloniensi die 22 Iulii 1908, 

causa fuit introducta, et mediante sententia diei 22 Aprilis 1909 definita, 
accusati matrimonii admissa nullitate: « Il matrimonio concluso fra An- 
« tonio Hospelt e Luisa Bernhardt il giorno 4 Novembre 1903 a Londra, 
« in base a 4, X, I, 14, é dichiarato come invalido ». 

Verum Coloniensis Vinculi Defensor ex officio, qui pro viribus obstitit 
tali sententiae ferendae, sui muneris esse duxit sententiae latae ratio- 
nibusque pro ea expositis non esse acquiescendum ; et ideo ea qua par erat 
diligentia et sagacitate ad H. S. O. appellavit. 

Quare in hodierno Turno rotali videndum est an matrimonium ini- 
tum Londini, die 4 Novembris 1903 inter Antonium Hospelt et Ludovi- 
cam Bernhardt validum, etiam coram Ecclesia, sit retinendum, et causa 
definienda proponitur sub formula dubii: An constet de nullitate matri- 


monii in casu? 


Factum quod attinet. - Primo loco RR. PP. DD. observarunt, acta 
processus ab utraque parte completa fuisse retenta, saltem eo sensu, ut 
causa posset definiri. Si enim in illis aliquis irrepsit defectus, hic potius 
vinculum respexit, quam Antonii libertatem. Unde Defensor Vinculi Co- 
loniae ait: « mi riservo, specialmente in riguardo al punto in questione, 
« di produrre pit esatto schiarimento, secondoché lo richiedera il corso 
« della causa »: et Defensor Vinculi apud H. S. O. ait: « si casus ferat, 
« muneris mei esse duco, Vos rogare, ut in antecessum recensiti testes 
« in iudicio acciantur ac opportune interrogentur ». - E contra Antonius 
Hospelt, mediante procuratore suo, hisce conclusionibus contradixit (No- 
vus Restrictus on. 8, 9, 10); et postulavit n. 11, causae definitionem, 
dicens: « Cum ergo in casu, praeter ipsum Antonium, non duo, sed qua- 
« tuor testes, certissime fide digni et omni exceptione maiores habeantur, 
« qui de scientia propria circa Antonii ipsius voluntatem deponunt, iam 
« apparet satis abundeque haberi probationes ex quibus hodierna causa 
« decidi valeat ». 

Quare Vinculi Defensoris interesset, acta coadiuvari amplioribus 
probationibus: qui nihilominus cum hoc formaliter non exquisierit ratus 
se illis, pro nunc, non indigere, et causae definitioni tacite consensum 
praebuerit, RR. PP. censuerunt, illius meritum in statu actorum esse 
considerandum, et iudicium proferendum; quamvis enim ex parte Vin- 
culi, una excepta Ludovica Bernhardt, nulla alia depositio existat in 
actis, tamen elementa non desunt iuridica, quae iura Vinculi tuentur, et 
aliunde actor forte plus aequo rationes suas exposuit, adeo ut alias pro- 
bationes inutiles fore ipse censuerit. 

Observarunt etiam RR. DD., matrimonium, de quo agitur, initum 

fuisse Londini inter virum catholicum et mulierem evangelicam ; seu agi 
de matrimonio mixto celebrato in loco, ubi Decretum Concilii Triden- 
tini (sess. XXIV, cap. I, de Reform. Matrim.) non viget; immo agi etiam 
de matrimonio mixto eo in loco inito a personis tridentinae legis non 
subiectis. Etenim Dioeceses Borussiae Rhenanae hac lege non adstringun- 
tur; pro iis enim Pius VIII, Const. Litteris, diei 25 Martii 1830 hanc edidit 
declarationem: « nunc autem per nostras has litteras volumus et man- 
« damus, ut matrimonia mixta quae posthac in vestris dioecesibus con- 
«trahi contingat, non servata forma a Concilio praescripta, si eisdem 
« nullum aliud obstet canonicum impedimentum, pro ratis et veris con- 
« nubiis habeantur, prout Nos Auctoritate Nostra Apostolica matrimonia 
«ea vera ac rata fore declaramus atque decernimus, contrariis non 
« obstantibus quibuscumque ». Et Antonius Hospelt, utpote Coloniensis 
civis, hoc privilegio gaudebat. An eo gauderet etiam Ludovica non satis 
liquet ex actis. Sed, locis commorationis eius consideratis, RR. DD. 
affirmativam sententiam tenuerunt, cum pro negativa nullum omnino 
in actis existat documentum. Sane Ludovica nata in loco vulgo Ben- 
torode dioecesis Hildesheimensis, morabatur mense Decembri 1908, Ca- 
sellis, in dioecesi Fuldensi, apud parentes suos: « Luisa Hospelt, nata Ber- 
« nhardt, nata il 24 Marzo 1879 in Bentorode presso Géttingen, evan- 
« gelica, ora dimorante a Cassel presso i genitori, Marktgasse, 15 »; sed 
tempore initi matrimonii Argentoratum incoluit, ubi per annum cum 
Antonio Hospelt conversata est: « nel 1902 e 1903 feci a Strasburgo 
« conoscenza con la Luisa Bernhardt. Questa abitava allora a Héhn- 
« hermerestrasse.....ed annodammo rapporti pit intimi; ci siamo veduti 
« durante un anno quasi giornalmente visitandoci reciprocamente ». Qui- 
bus omnibus in locis Concilium Tridentinum non fuit promulgatum ; quoad 
enim Ludovicae nativitatis locum: « il est moralement certain qu’il n’a 
«jamais été publié dans la plus part des paroisses catholiques du 
« diocése de Hildesheim. » (Werber-Ehen, p. 249); a fortiori non fuit 
publicatum in Paroeciis protestanticis: quoad domicilium parentum 
Ludovicae Vicarius Generalis Fuldensis testatur: « Concilii Tridentini 
« Constitutionem de Reformatione Matrimonii, sess. XXIV, cap. I, Ca- 
« sellis non esse promulgatam, nec usu receptam tamquam Concilii Con- 
« stitutionem »: in Argentinensi vero dioecesi in paroeciis ac locis pro- 
testanticis hoc idem retinetur; etenim S. C. S. Officii sub die 5 Julii 1848 
decrevit: « in decisis sub feria [V,2 Martii 1842, nempe iuxta exposita 
« matrimonia contracta in paroeciis protestanticis esse valida, quia prae- 
« sentia ministri protestantici et officialis civilis numquam supplet vicem 
« parochi catholici; ideoque si sunt valida matrimonia (mixta) de quibus 

« agitur, eam solum ob causam valida inveniuntur quia contrahentes pro- 
« testantes in casu de quo agitur, non subduntur decreto Concilii Triden- 
« tini Tametsi ». Quare nec Ludovica Bernhardt tridentinae legi subiecta 
retinetur. 

Unde opus foret omnino inutile quaerere an coniuges Hospelt-Ber- 
nhardt in fraudem legis Londinum petierint matrimonium clandestinum 
contracturi, et consequenter, an sit locus sanctioni Urbani VIII in Brevi ad 
Archiepiscopum Colonien., an. 1627; qui enim legi tridentinae non sunt 
subiecti, egredientes a loco ubi non viget, in legem non delinquunt, sed 
utuntur iure, quo gaudent, quique proinde eo decreto non comprehendun- 
tur. Quamvis igitur Antonius et Ludovica solo animo matrimonium civile 
contrahendi Londinum petierint, Urbani VIII decretum eis non appli- 
catur. (Ex S. C. C., 8 Febr. 1860, De Angelis, Praelect. ur. Can., IV, 3, 8). 

Ea autem fuit mens utriusque coniugis in civili matrimonio con- 
trahendo, ut contra Antonii patris hostilia se tuerentur; ideo tale ma- 
trimonium voluerunt inire, quod etiam Germaniae legibus probaretur: 
« Per stare in guardia contro le ricerche di mio padre la Bernhardt mi 
« richiese di fare il matrimonio, dichiarando che avrebbero avuto fine 
« cosi le persecuzioni di mio padre contro di lei. — Io era contento, 
« perché era sicuro, che mio padre non poteva fare pid nulla contro di 
«me. Io sapevo, che il matrimonio fatto a Londra era riconosciuto 
«dalle legyi di Germania, e che a me non si poteva far niente» Eo 
igitur actu ita se ad invicem devinxerunt, ut nedum in Anglia, sed 
etiam in Germania coniuges haberentur, quibus quaecumque tentamina 
patris fierent innoxia. Sed quis sit sensus et quae natura huius actus 
examinandum suscipitur, et quaestio huc demum recidit an matrimo- 
nium civile Antonii Hospelt cum Ludovica Bernhardt - inter quos nul- 
lum impedimentum acta existens adsignant - matrimonium verum sit 
retinendum vel potius mera civilis ceremonia. 


Tus quod spectat. - Hunc ad effectum RR. PP. quaestionem unico 
sub respectu examinandam susceperunt; cum enim clandestinitatis 
quaestio in casu institui non possit, unum superest determinandum, an 
verus maritalis consensus a coniugibus Hospelt-Bernhardt in actu civili 
ineundo fuerit expressus. Hoc sub respectu Tribunal Coloniense quae- 
stionem examinavit; et hoc vel ipse causae patronus videtur admittere, 
qui in Restrictu novo, clandestinitatis provincia relicta, unice insistit in 
maritali consensu excludendo. 

Iamvero cum matrimonium a Christo Domino ad Sacramenti digni- 
tatem fuerit elevatum contractus naturalis esse non desiit: seu est 

ipsemet contractus naturalis auctus Sacramenti dignitate (Pius VIII, En- 
cycl., Humilitatis, 24 Maii 1829): et ideo sacramentum non est aliud a 
contractu, sed utrumque aliquid unum individuum constituunt (Pius IX, 
Encycl. Ad Apostolicae, 1851). Sed in matrimonio contractus est principale, 
et sacramentum accessorium; ideo, sicut contractus coeteri, matrimonium 
consensu perficitur (C. 5, de Bigam., L. 30, de R. I). Uno vel altero modo 
consensus exprimatur, nisi ex lege Tridentina, nihil refert, dummodo 
verus existat (C. 1, de Spons. duor. - S. Alph., VI, 887). Quare antiquo iure 
Decretalium quocumque modo consensus exprimeretur matrimonium 
validum retinebatur (C. 1, de clandest. despons.). Hoc hodie etiam obti- 
net in locis ubi Decretum Tametsi, Concilii Tridentini non viget, id est 
ubi vel numquam publicatum fuit, vel in desuetudinem abiit (Ha Litter., 
Pii VII, ad Episc. Mogunt., 8 Octobris 1803): immo obtinet in matri- 
monio quoque civili, sed non absolute. Cum enim matrimonium civile, 
prout nostris temporibus receptum est, sit distinctum prorsus et sepa- 
ratum a matrimonio religioso, per se non est matrimonium verum, nil 
enim est aliud quam ceremonia civilis a lege praecepta, ex qua coniu- 
gum pendent iura civilia; unde si non ex iure quoque civili coierint 
nuptiae, iura civilia matrimonio non constant; ideoque nec dos, nec 
patria potestas, nec liberi (hoc iure) legitimi intelliguntur (§ 12, de 
nuptiis) : immo nec vim sponsalium habet (Benedict. XIV, Inst. Eccle., 
XLXVI, - S. C. C., 13 Martii 1879). — Verum nihil impedit quominus 
in locis, ubi Concilium Tridentinum non viget, matrimonio civili con- 
sensus vere maritalis accedat: quod si accedat, matrimonium civile reti- 
netur matrimonium verum, sed per accidens. Hoc revera DD. docent: 
« contrahentes sponsi sive catholici sive acatholici baptizati, qui lege 
« tridentina non sunt adscripti, in mere civili matrimonii celebratione, etsi 
« illicitum, tamen validum ineunt matrimonium, dummodo intentionem 
« habeant verum contrahendi matrimoninm, neque aliud obstet impedi- 
« mentum canonicum; at si civilem tantum velint performare ceremo- 
«niam, quam ex ipsorum intentione sequatur in Ecclesia coram mi- 
« nistro cultus verus contractus matrimonialis, religiose celebrantes, omni 
« valore caret matrimonium civile. Quare his locis matrimonia civilia 
« nequaquam valida sunt propter formam legemque civilem servatam, 
« neque absolute et simpliciter, sed cum clausula - dummodo constet 
« de mutuo eorum consensu - i. e. coniugum, ad tramites antiqui iuris 
« Decretalium » (Wernz, Jus. Matrim., pag. 326. Cfr. Card. Gasparri, 
De Matrim., Tom. IT, n. 1526). Quam ob rem matrimonia mixta coram 
civili magistratu celebrata, non servata forma a Tridentino praescripta, 

ubi non viget, Pius VIII, Constit. Litteris, 25 Marti 1830, pro ratis et 
veris connubiis habenda esse declaravit atque decrevit. 

Ut igitur de matrimonio civili inito in locis Tridentinae legi non 
subiectis rectum proferatur iudicium contrahentium voluntas inspicienda 
est; est enim validum vel invalidum matrimonium etiam coram Eccle- 
sia, prout consensus vere maritalis fuerit expressus, vel potius abfue- 
rit. Quare in nostro themate quaestio solvenda non iuris, quod defini- 
tum habetur, sed quaestio facti est; videndum est enim: an Hospelt- 
Bernhardt intentionem habuerint contrahendi matrimonium verum; 
vel potius exequendi tantum meram ceremoniam civilem. 

Iamvero hunc ad effectum RR. PP. retinuerunt quod, licet expressa 
lege Ecclesia non statuerit praesumptionem iuris in favorem matrimonii 
civilis in locis Tridentinae legi non obnoxiis celebrati, tamen haec prae- 
sumptio, in casu concreto, extra omnem controversiam posita sit reti- 
nenda. Nam S. Congr. Inquisit. 2 Iulii 1892 in epist. ad Archiep. Colon. 
declaravit: « praesumptionem stare non pro nullitate, immo vero pro 
« validitate utrorumque matrimoniorum (i. e. mixtorum, sive civiliter sive 
«coram ministro acatholico clandestine contractorum, quae ibidem a 
« iure tridentino eximuntur) ». Et merito: nam, in locis tridentinae legi 
subiectis matrimonia clandestina ex praxi SS. CC. sanantur in radice 
cum clausula dummodo prior consensus perseveret: quo supponitur spon- 
sos in explendo ritu civili verum consensum maritalem expressisse; secus 
enim non existeret obiectum sanationis, seu consensus naturalis, qui 
tamquam radix sanari posset; nec eius conciperetur perseverantia, si 
consensus ipse ab initio exulasset. Quod a fortiori admittendum est in 
matrimonio civili inito ubi Decretum Tametsi non viget; speciatim vero 
in casu, de quo agitur, saltem ex praefata declaratione S. C. Inquisi- 
tionis. Porro qui habet contra se praesumptionem, si velit contrarium 
probare, gravatur manifesta concludenti et fortiori probatione (Decis. Rec. 
Rotae, dec. 117, n. 3; dec. 290, n. 1; dec. 469 n. 2, par. 3; dec. 45, n. 7, 
par. 4, Tom. I). Quare Antonius Hospelt matrimonium civile cum Ludovica 
Bernhardt initum non aliter evertet, nisi evidenter ostenderit, maritalem 
consensum abfuisse, et mere civilem ceremoniam fuisse adimpletam. 
Nam « praesumptio illa, quae valere facit actum, est regina aliarum 
praesumptionum, ac proinde praesumitur pro validitate actus, donec 
probetur invalidus ». (Reiffenstuel, LZ. 2, ¢. 23, n. 91). 

Iamvero, processualibus actis inspectis, et rite perpensis, PP. Audi- 
tores retinuerunt, Antonium Hospelt intentionem suam iuridice non pro- 
basse. Revera ipse ait: « mia intenzione, nella conclusione del matrimonio, 
« si era quella di regolarizzare la mia relazione.... Mia intenzione si era 

« soltanto di porre in ordine la faccenda avanti alla legge civile ». Quam 
affirmationem confirmant etiam testes ab eo inducti. Sed nullam inde 
exurgere iuridicam probationem nemo est, qui non videat, cum graves 
admodum existant rationes, ob quas non possit eis fides haberi, aut 
saltem haec debeat in dubium revocari. 

Sane Antonium Hospelt quod attinet, quamvis Parochus testimo- 
nium ei dederit favorabile dicens: « licet ille, quem per decem ultimos 
« annos propius novi, per aliquot annos levitati et lasciviae se dederit, 
«eum numquam mendacem expertus sum, sed contra veracem semper 
« inveni », eidem tamen in praesenti iudicio fides nulla potest haberi. 
Nam primo ex quo Parochus numquam Antonium mendacem expertus 
fuerit, non sequitur, illum nunquam mentitum fuisse, nec mentiendi esse 
prorsus incapacem; praesertim in praesenti quaestione, in qua speciales 
et graves adsunt mentiendi rationes. Sed insuper, ab hoc etiam prae- 
scindendo, Hospelt testimonium dedit pro se, et quidem tempore maxime 
suspecto, quando scilicet eius maxime intererat, quam cum Ludovica 
duxerat, vitae consuetudinem dissociare. Hine dubitare licet an veritatis 
amore, vel ex aliis rationibus minus probandis, loquutus fuerit. Eius 
igitur depositio suspecta retinetur, et hanc ob causam Antonius ad pro- 
bandum contra proprium matrimonium non est admittendus. Nam « ius- 
« iurandum a coniugibus praestitum aeque ac eorum confessio probatio- 
« nem de impedimento obtinente suppeditare aut supplere nequit ». Instructio 
Austriaca, n. 169: « Confessio quam coniuges faciunt post matrimonium 
« contractum, in quantum adversus matrimonii valorem pugnat, omni vi 
« caret ». Ibidem, n. 148, Cfr. Rotae dec. 264, n. 44, Par. 5. Tom. I, recent.; 
etiam dec. 155, n. 57, p. 6, recent. ubi dicitur: « Confessio coniugis non 
attenditur quoad vinculi solutionem »: et Lega qui ait: « In causis de 
« nullitate confessio, etiam iurata, coniugis est suspecta et pene nullius 
« valoris quum editur tempore suspecto, seu post institutam accusationem 
« in matrimonium ». Suspicionem auget eiusdem actoris improba vivendi 
ratio, nedum quae matrimonium cum Ludovica praecessit, sed et quae 
illud est subsequuta, ex qua nec arguitur ex parte Antonii conscientia 
recta, quae virum catholicum decet; nec debita reverentia erga auctori- 
tatem, doctrinam et disciplinam Ecclesiae servata conspicitur. Non solum 
enim Antonius turpiter cum Ludovica conversatus est priusquam matri- 
monium cum illa contraheret, et cum aliis etiam mulieribus se commi- 
scuit, matrimonio constante, sive in domibus prostitutionis, sive aliis 
privatis in locis, sicut fuse exponitur in sententia lata die 20 Maii 1908 
a Tribunali civili appellationis Karlsruhe, sed etiam, hoc processu durante, 
legem divinam sprevit, et exemplum perniciosum, scandalosum, publi- 

cum in re gravissima dedit, teste Archiepiscopo Cardinali Coloniensi qui 
in epistola diei 22 Iulii nuper elapsi dixit: « Actor ulterius expectandi 
« pertaesus, novas nuptias mere civiliter attentavit, cum muliere catho- 
« lica». Ad rem faciunt quae Becker ait: « Matrimonium civile attentantes, 
maxime si in illo statu concubinatus notorie vixerint, aequiparandi sunt 
publicis peccatoribus, eisque applicandae veniunt iuris normae quae pro 
hisce peccatoribus applicantur ». (De Spons. et matrim., 2 edit. pag. 142). 
Qui hac pessima vivendi ratione tam graviter et ex habitu in legem 
Dei coram Ecclesia delinquit, is retineri potest, cui in causa propria 
fides adhiberi debeat? RR. DD. hoc non concedunt. 

Antonii etiam depositionem inducti testes firmare non valent. Em- 
melina Debal, Vidua Ioannis Hospelt, actoris mater, de cuius probitate 
dubitare non licet, attenta parochi attestatione, qui eam dixit fide pror- 
sus esse dignam, est quidem testis ob suam, qua pollet, probitatem 
incapax mendacii; sed ipsa decepta decepit. Quae enim ipsa in iudicio 
deposuit a filio suo didicit, et quidem post matrimonium cum Ludovica 
celebratum « solo quando il matrimonio era stato gia conchiuso noi ne 
«venimmo a cognizione..... Mio figlio mi dichiard, e precisamente da 
« anni, che egli non riteneva come vero il matrimonio concluso a Lon- 
« dra, perché egli non aveva sposato in Chiesa ». Matris igitur testimo- 
nium cum testimonio filii confunditur, et non aliam quam hoc fidem 
meretur. Et hoc eo magis est retinendum si attendatur, Emmelinae testi 
monium negativum fuisse quoad ea, quae matrimonii celebrationem comi- 
tata sunt, quaeque ipsam huius facti penitus ignaram latuerunt; scisci- 
tanti enim Iudici: « Ha avuto mai cognizione del modo come gli venne 
« l'idea di sposare a Londra, e quale scopo si era egli con cid prefisso? » 
respondit: « Su cid non ho cognizione pid esatta. Non credo che egli fosse 
« informato di cid, che per mezzo di un matrimonio solamente civile, 
« si potesse ammogliare validamente anche innanzi alla Chiesa ». Aliunde 
ex circumstantiis huius causae peculiares exurgunt rationes, quae matri 
Antonii suspicionis notam inurunt, non certe ex proposito voluntatis 
decipiendi, sed materno ex affectu falli non incapaci. Etenim ex una 
parte matrimonium filii sui cum Maria Asbach ipsa desideravit, quod 
etiam contrahi summopere cupit tamquarh remedium incontinentiae illius; 
ex altera huic desiderio satisfaciendo obstat matrimonium Antonii cum 
Ludovica quoadusque nullum iuridice non declaretur; nil proinde mirum 
si pia mulier materno affectu mota, magis quam ducta ratione, ipsa sate- 
gerit filium suum liberare ab illa necessitate in quam Londini se conie- 
cerat cum Ludovica vitae consuetudinem servandi perpetuam, eumque 
solvi a vinculo quo se obstrinxerat. Quare applicatur Instructio Au- 

striaca, quae iubet consanguineos coniugum a testimonio ferendo excludi. 
(Instr. Austr., n. 155, 156 ; Rosset, n. 3745; Kugler, n. 88). 

Nec Maria Asbach iudicialiter excussa, et favore Antonii deponens 
potest attendi. - Etenim quid demum ipsa dicit? « Antonio Hospelt mi 
« ha espresso la sua opinione riguardo alla relazione con la Bernhardt, 
« che cioé egli non riteneva questa relazione come legame ». Tantum 
ergo Maria refert quantum ab ipso Antonio cognovit, et quidem tem- 
pore suspecto, quando scilicet de matrimonio cum eadem ineundo age- 
retur: « Quando pit tardi lo interrogai in questo proposito (de matrimonio 
« civili contracto cum Ludovica) mi rispose, che dopo fatto il divorzio 
« civile noi ci saremmo potuti sposare ». Testimonium igitur Mariae non 
solum cum testimonio Antonii est quid unum, et ab eo non distinguitur, 
sed refert insuper suspectam circumstantiam ex parte Antonii ipsius, 
qui ideo se liberum iactavit, ut Maria matrimonium cum ipso possibile 
retineret, et ad alium virum amorem suum non converteret. Immo tantum 
abest, ut veram agnoverit Antonii intentionem in civili matrimonio con- 
trahendo, quin potius illud contractum fuisse penitus ignoraverit quoad- 
usque ab Antonii matre de eo non fuerit edocta.« Dichiaro ancora 
« espressamente che fui informata soltanto dalla madre del Sig. Hospelt 
« riguardo al suo matrimonio dinanzi allo stato civile ». Qua in re obser- 
vare inutile non erit, Mariam factum hoc non semper eodem modo nar- 
rasse; cum enim coram Iudice Coloniensi testetur, se de matrimonio 
civili Antonii Hospelt primum ab eius matre edoctam fuisse, coram 
Iudice Tribunalis civilis Karlsruhe in causa divortii ait: « che il Sig. Ho- 
« spelt fosse ammogliato lo seppe soltanto per mezzo di una lettera della 
« querelata del 12 Novembre 1904». Factum celebrati matrimonii civilis 
Maria didicerit vel ab Antonii matre, vel ab Epistola Ludovicae, eius 
testimonium nihil omnino refert de intentione, quam in eo contrahendo 
coniuges habuerunt, et ideo ex parte huius testis non agnoscitur an 
consensu maritali, vel minus, fuerit contractum. - Licet autem Parochus 
testetur, Mariam Asbach dignam esse cui credatur, tamen in casu eius 
depositio suspicionis nota non caret; eius enim interest, accusati matri- 
monii nullitatem declarari, ut de medio tollatur impedimentum quod 
obstat matrimonio coram Ecclesia celebrando cum ipso Antonio: « Quando 
« il Sig. Hospelt mi dichiard espressamente, che non aveva avuto luogo 
«un matrimonio ecclesiastico, io non vedeva alcun ostacolo al nostro 
« matrimonio dal fatto che fosse stato celebrato quello civile; in con- 
« seguenza non @é stata fatta pid questione su cid fra di noi ». Quam 
suspicionem fundatam esse demonstrat ipsa vivendi ratio eiusdem Mariae, 
quae cum Antonio Hospelt castus certe non fovit amores.. Percontata 

enim a Iudice in causa divortii, ipsa fateri non dubitat: « Dietro sua 
« preghiera (Antonii) nell’Ottobre 1905 ho parlato nuovamente con lui. 
« Dopo cid successe pid volte, e specialmente in quest’ anno, che siamo 
« andati a passeggio da soli. Ci siamo scelti, per questo, dei luoghi non 
« deserti, ma certamente non molto frequentati. Con questo @ successo, 
« che ci siamo baciati. Io doveva ritornare sempre presto a casa.... Gli 
« ho regalato un medaglione col mio ritratto. E anche vero che ho firmato 
« questa lettera: la tua moglietta e la tua Titina ». Et graviora admodum 
sunt, quae in sententia divortii relata leguntur: « La relazione stessa 
«cum Helena Miller (Kellerina) si deve riguardare come una grave vio- 
« lazione dei doveri fondati sul matrimonio. Il medesimo si deve dire 
« della relazione amorosa del querelante (Hospelt) con la Signorina Asbach 
« di Colonia. I] querelante aveva spesso appuntamenti con lei. La baciava 
« e scambiava con lei lettere amorose. La teste Asbach, dietro domanda 
« se avesse commesso adulterio col querelante, si rifiutd di rispondere 
« appellandosi al paragrafo 384, cif. 2». Adulterium ab ipsa sententia 
non retinetur: « Le circostanze di questo caso.... non lasciano supporre 
« da questo rifiuto di testimonianza, che tra |’ Asbach e il querelante 
« vi siano state relazioni sessuali »; sed si non corporum, animorum 
saltem inter ipsos ea extitit coniunctio, et is inordinatus amor, ut vel ipsa 
sententia gravem retinuerit violationem officiorum, quae in matrimonio fun- 
dantur, et maritalis separatio inter ipsos, (Hospelt-Bernhardt) pluribus sub 
respectibus evaserit necessaria. Unde Mariae depositio, non solum confun- 
ditur cum illa, quam Antonius reddidit, sed etiam resolvitur in sui favorem, 
cum eius intersit ob rationem allatam Antonii libertatem declarari; et 
ideo suspecta retinetur, et in praesenti iudicio non admittitur. - Cete- 
rum quae de Antonio Hospelt dicta sunt ut a testimonio ferendo exclu- 
datur, de Maria Asbach dicta etiam intelligantur; nam in praesentis iudicii 
mora matrimonium civile cum Antonio Hospelt ipsa attentavit, et publi- 
cum scandalum Coloniae dedit: quo etiam sub respectu indigna est cui 
fides habeatur. 

Doctor etiam Edmundus Wirtz, de quo Iudex Coloniensis meritas 
texuit laudes: « @ anche conosciuto dal Tribunale come perfettamente 
« coscienzioso », quid demum refert? « Io lo interrogai sulla sua opi- 
« nione in proposito. Qui mi risultd, che egli non aveva alcuna idea di 
« questo: che cioé egli, per mezzo del matrimonio civile a Londra avesse 
« potuto anche concludere un matrimonio valido ecclesiasticamente. A 
« questo egli non aveva pensato affatto ». Sed his in verbis non est 
admodum fidendum, non certe ob pravam testis voluntatem, sed pro- 
pter humanae naturae conditionem et imbecillitatem. Qui enim coram 

Tribunali civili in causa divortii fortiter decertaverat Antonii causam 
sustinendo, in ea fuit animi dispositione, ut clientis sui iura tantum 
videret in iudicio sustinendo, et e contra ex parte Ludovicae dumtaxat 
iniurias coercendas: unde nil mirum esse debet si hoc criterio motus 
ipse viderit omnimodam Antonii libertatem et independentiam a Ludo- 
vica, et hoc in sensu omnia dicta et facta eiusdem Antonii explicave- 
rit. Et revera Doctor Wirtz citatis verbis opinionem suam retulit, quam 
ex Antonii responsione sibi efformaverat: quae opinio alia non est quam 
opinio Antonii, qui putata iura sua Advocato pandebat in iudicio tuenda. 
Ceterum quamvis Doctor Wirtz sit in foro civili valde peritus, in prae- 
senti quaestione de eius competentia aliquo modo potest dubitari; non 
enim ipse sciebat matrimonium civile Londini celebratum naturam posse 
praeseferre veri matrimonii etiam coram Ecclesia, antequam ab Eccle- 
siastico viro in iure canonico Doctore hoc edoceretur: « Per quanto io 
« mi ricordo, io aveva allora I’ opinione, che il matrimonio concluso a 
« Londra non potesse essere considerato come matrimonio ecclesiastico. 
« Parlai perd al sig. Canonico Dottor Steffens, e sentii dal medesimo, 
« che il matrimonio civile fatto a Londra si riguardava bensi come ma- 
« trimonio valido ». Dubitare proinde licet an interrogationes, ab Advocato 
Wirtz factae, fuerint rectae: et cum responsiones analogae interrogatio- 
nibus esse debeant, etiam de responsionum significatione est dubitationi 
locus: et consequenter opinio, quam Advocatus sibi efformavit, quanti 
valet? Pro certo haberi non potest. 

Tandem Michael Euler, qui etiam ex testimonio Rev. Schmitz, Co- 
adiutoris Parochi Coloniae Dentz, est dignus cui credatur, talia refert vel 
quae opinionem suam ostendunt circa matrimonii civilis naturam, vel 
quae ad rem praesentem non faciunt; ait enim: « Ho cercato parecchie 
« volte di persuadere il mio vecchio amico Hospelt a sciogliere la rela- 
« zione con la Bernhardt, perché non ho mai ritenuto come vero matri- 
« monio la detta relazione; un vero matrimonio non é avvenuto. Questo 
«lo rilevo dalle dichiarazioni del sig. Hospelt. Se tale poi ne fosse I’in- 
« tenzione, non lo so ». Euler ergo, qui ex Antonii affirmationibus ma- 
trimonium eius Londini celebratum ceu matrimonium verum non reti- 
nuit, quique tantum deponit quantum deposuit Antonius ipse, quaenam 
eius fuerit intentio, ex qua civilis ceremonia Londini celebrata suum 
esse verum acquisivit, penitus ignoravit. Ex eius ergo testimonio nihil 
omnino exurgit, quod excludat consensum vere maritalem in celebra- 
tione matrimonii civilis initi inter Hospelt-Bernhardt. 

Cum nullum aliud in actis testimonium existat, quod Antonio Hospelt 
faveat, RR. AA. retinuerunt, actorem intentionem suam non probasse 

manifesta, concludenti et fortiori probatione; idque sufficere ad hoc ut 
illius instantia reiiciatur; hoc enim posito, praesumptio manet integra — 
favore matrimonii. 

Verum RR. PP., actis consideratis, visum est, talia ex his exurgere 
argumenta, quae moralem certitudinem vere constituant, Antonium et 
Ludovicam contractum civilem consensu maritali inivisse. Unde praesum- 
ptio iuris conversa est in veritatem. 

Cum in matrimonio contractus sit principale et sacramentum acces- 
sorium, omnia ex contractu debent aestimari. In genere contractus, 
essentia est in mutuo consensu, rite comparti expresso, in formale obie- 
ctum essentiale contractus ipsius. Matrimonium autem, ut contractus est 
coniunctio maris et feminae individuam vitae consuetudinem retinens 
(8 1, de Patr. Potest., cap. 11, § vero de praesumpt.): qua intelligitur tum 
huius societatis contractus (cap. 4, de Bigam., L.31, de R. I), tum societas 
ipsa coita, quae cum primis ad sobolem procreandam sit ordinata, ideo 
nisi inter marem et foeminam iniri non potest; et corporum cum pri- 
mis initur (Suppl. D. Th., 41, 1), nam et animorum, et quodam modo 
omnium rerum (L. 31, de ritu nupt.) societas est perpetua. Inde Roma- 
nis: consortium omnis vitae (L. 1, de ritu nupt.). Cfr. D’Annibale, Lib. IIT, 
Tract. VIII, n. 289. Quare contractus matrimonialis obiectum formale 
essentiale est ius coeundi mutuum cum relativa obligatione, exclusivum 
et perpetuum, et per se ordinatum ad prolem generandam et postea 
educandam (Gasparri, J, n. 7, 8). Ex quo sequitur, matrimonialem contra- 
ctum perfici cum contrahentes in huiusmodi coniunctione convenerint. Et 
hoc revera contingit in celebratione matrimonii civilis ministerio legis, quae, 
praecisione facta ab errore dogmatico, cui innititur, cum civilis aucto- 
ritas competentiam sibi usurpet in vinculum matrimoniale baptizatorum, 
eamque neget Ecclesiasticae auctoritati, virum et mulierem in matri- 
monii civilis celebratione ita et non aliter convenire considerat, et con- 
iunctos retinet. Et revera, eo vix celebrato, coniunctio maris et feminae 
individuam vitae consuetudinem retinens instituta censetur, et ex tunc 
sive coniuges, sive liberi iuribus civilibus gaudent. Qui igitur coram 
civili magistratu matrimonium contrahunt, nisi aliud intendere manife- 
stent, legi obsequuti in formale obiectum essentiale contractus matrimo- 
nialis conveniunt, seu matrimonium ineunt consensu maritali, quod nisi 
lex tridentina obstet, est matrimonium verum etiam coram Ecclesia. 

Antonium Hospelt et Ludovicam Bernhardt ita egisse Londini 
coram civili magistratu, die 4 Novembris 1903, PP. AA. retinuerunt. 
Etenim ex tunc coniugalem vitam instituerunt: « Dopo il nostro matri- 
«monio ci portammo da Londra a Karlsruhe, dove stemmo insieme 


' 


S. Romana Rota. 929 


« fino all’estate 1904, dimorando in Kaiserstrasse. In quest’epoca avemmo 
« regolarmente commercio matrimoniale. Come viaggio di nozze si ritenne 
« quello fatto da Londra a Karlsruhe, dove prendemmo fissa dimora. Nei 
« primi mesi la vita comune fu molto buona; noi usavamo rapporti ses- 
« suali ». Quod factum satis ostendit quaenam eorum fuerit intentio in 
eo matrimonio ineundo: supponit scilicet eos vere consensisse in obie- 
ctum formale contractus matrimonialis. 

Re enim vera Hospelt-Bernhardt Londini exequutioni mandarunt 
quod antea se facturos ad invicem spoponderant. Sed verum matrimo- 
nium spoponderunt, cum sponsalia praecessissent: « Diverso tempo prima 
« del matrimonio noi ci siamo fidanzati non solo in segreto, ma anche 
« pubblicamente, ed abbiamo comunicato il nostro fidanzamento ad amici 
«e conoscenti per mezzo di biglietti. Questo fidanzamento ebbe luogo 
«in Marzo, ed il matrimonio nel Novembre dello stesso anno ». Et Ho- 
spelt ipse fatetur: « Ci siamo dati reciproca promessa di matrimonio 
« dopo che essa mi aveva a cid spronato. Io ero allora molto innamo- 
«rato della Bernhardt, e questo era il motivo per cui aderii alla sua 
« insistenza. Mi richiese di fare il matrimonio ». Et hoc est adeo verum, 
ut testis Euler dicere potuerit, se ab amico suo Antonio audivisse, « che 
« voleva sposare Luisa Bernhardt », expleto militari servitio. Obligatio- 
nis, vi sponsalium assumptae, implementum festinavit quidam Ludovicae 
propinquus: « Terminato il servizio militare andai a Basilea per potere 
« stare insieme con la Bernhardt; ed in questo tempo venne un parente 
« della Bernhardt di nome Hohuaner, allora fotografo a Strasburgo, e 
«ci dichiard che era tempo di andare a Londra e di sposare »; cui 
morem gessit Antonius, qui, nulla interposita mora, procuratorem depu- 
tavit cum faculate omnia parandi, quae pro celebratione matrimonii 
necessario requirebantur: « I preparativi a Londra furono fatti da un 
« mediatore a nome Funk. Questi ricevette per i suoi uffici la somma 
« di 700 marchi, e seppe rendere possibile, che quando arrivammo a 
« Londra la Domenica 2 Novembre, si potette celebrare il matrimonio 
« il 4 Novembre ». Cum autem sponsalia sint mutua promissio futura- 
rum nuptiarum, (L. 1, de Spons.) et ad matrimonium tendant, sequitur, 
Antonium et Ludovicam sponsalia contrahentes suscepisse obligationem 
mutuam matrimonium verum contrahendi; cumque actus civilis die 4 No- 
vembris 1903 Londini celebratus huic implendae obligationi fuerit ordina- 
tus, ambigi non potest quin matrimonium verum ab ipsis fuerit volitum. 
Hine est quod contractus, coram magistratu civili initus, semper matri- 
monium fuerit nuncupatus sive antequam iniretur, sive post illum ini- 
tum. « La Bernhardt mi richiese di fare il matrimonio. Ci portammo 

«a Londra dove avremmo dovuto fare un matrimonio valido. Il matri- 
« monio fu fatto a Londra ». Cum verba accipienda sint iuxta commu- 
nem intelligentiam, ipsi coniuges usi verbo matrimonium, sine addito in 
designando contractu civili diei 4 Novembris 1903, eo ipso matrimo- 
nium verum a seipsis contractum designarunt. Hoc revera utrique sem- 
per fuit in votis. « L’idea (matrimonii) parti da mio marito. Egli mi disse 
« cosi un giorno: Ti voglio tanto bene, che senza di te non posso pit 
« vivere. Come relazione tu sei troppo buona. Ti voglio sposare » et 
Hospelt ait: « Mio padre aveva fatto fare delle ricerche su di lei per 
« mezzo di un agente. Quando essa lo seppe mi parlé del matrimonio 
« perché io la proteggessi contro queste ricerche. Io vi acconsentii ». 
Uter fuerit auctor propositionis matrimonii non liquet; at in re uterque 
conveniunt; matrimonium enim ab uno propositum acceptatum fuit ab 
altero, seu, quod idem est, placuit utrique. Hoc autem non solum cupie- 
runt, sed etiam facto compleverunt: etenim coniunctionem, vi legis civilis 
sequutam Londini, individuam vitae consuetudinem futuram esse volue- 
runt adeo firmam, ut nulla unquam ratione dissolvi posset: « Noi ci 
« dovevamo appartenere per sempre come marito e moglie. Nel giorno 
« del matrimonio egli mi disse: Ecco moglietta, adesso siamo uniti per 
«la morte. Adesso nulla ci pud pid separare ». Ita fatetur Ludovica: 
sed etiam actoris mater hoc confirmat. « Mio figlio non ha mai espresso 
« verso di noi di sposare la Luisa Bernhardt, bensi perd ci ha dichia- 
« rato che non Il’ avrebbe lasciata ». — Nec valet dicere, Antonium Ho- 
spelt, post initum cum Ludovica matrimonium, propositum manifestasse 
ducendi uxorem Mariam Asbach, quam ab adolescentia vehementi amore 
prosequebatur; idque saltem dubium reddere an matrimonium Londini 
celebratum ea mente fuerit initum, ut societas, inde nata, vera et perpe- 
tua fuerit constituta. Etenim quaenam in facto Antonii agendi ratio fuerit 
erga Mariam Asbach, post initum matrimonium cum Ludovica usque ad 
separationem, et praesertim an ipse, hoc tempore volvente, suam volun- 
tatem eam ducendi puellae ostenderit, non satis liquet ex actis. Aliunde 
depositio Mariae coram Tribunali laico in causa divortii, suppositionem 
huius tractatus, antequam causa divortii proponeretur, excludit omnino; 
quamplures enim Antonii existunt epistolae, quae contrarium ostendunt, 
utpote quae integram fidelitatem eius Ludovicae manifestant: « mi assi- 
« curava pi volte, che mai avrebbe sposato altra donna, e che sarebbe 
« stato fedele a me ». — Accedit etiam, Antonii matrem valde desiderasse 
filii sui matrimonium cum Maria Asbach, et ad hanc amatorias litteras 
misisse ne matrem suam offenderet, cum eius interesset integro patri- 
monio illius non privari; qua motus intentione causam divortii propo- 

suerat: « Mi dichiard anche, che il secondo processo, come il primo, 
« non era da prendersi sul serio, ma solo per potere ottenere da sua 
« madre, dopo la fine del processo, la sua intera sostanza »» Demum 
quas Mariae Asbach declarationes fecit Antonius Hospelt huius manife- 
stant animi levitatem et inconstantiam; et huius levitatis et incostan- 
stiae non levia adsunt indicia. Etenim Antonius causam divortii coram 
Tribunali civili proponit, et Ludovicae declarat: « Che questo processo 
«non era da prendersi sul serio, ma perché avesse egli potuto avere 
« cosi danaro dai suoi genitori, e che egli avrebbe ritirato a tempo il 
« processo di divorzio ». Processu divortii durante, amatorias litteras 
Mariae dedit; sed eas dedit etiam Ludovicae, cum qua quoque se commi- 
« scuit. Durante il corso del secondo processo di divorzio, non solo mi 
« scrisse un gran numero di tenerissime lettere, nelle quali mi assicurava 
« pid volte, che mai avrebbe sposato un’altra donna,e che sarebbe stato 
« fedele a me, ma ebbe anche qualche volta rapporti sessuali con me ». 
Qui inter Ludovicam Bernhardt et Mariam Asbach suspensus haerebat, 
cum aliis etiam mulieribus conversabatur. <« Ha mantenuto una rela- 
« zione amorosa con Elena Miller, Kellerina di qui (Karlsruhe). E pro- 
« vato che il querelante (Hospelt) nel Febbraio 1905 visitO una casa 
« pubblica di qui in Spitalstrasse,e che non solo si trattenne nel “salone ” 
«ma che andd anche su con una delle ragazze di quel luogo. Il suo 
« compagno, il teste Appio Cassonello, ha supposto, che egli sia andato 
« con la ragazza nella camera di lei, usando 1a rapporti sessuali ». Quibus 
positis, ex litteris ad Mariam Asbach missis nihil deducitur quod arguat 
Antonii intentionem contrariam perpetuitati coniugii cum Ludovica initi. 

Alio etiam ex capite apparet, Antonium et Ludovicam die 4 No- 
vembris 1903 matrimonium verum contrahere intendisse. Nam Lon- 
dino discessi Karlsruhe adiverunt animo ita dispositi, ut cum civili 
etiam ecclesiasticum matrimonium contraherent iuxta Ecclesiae catho- 
licae ritum; quod vere contraxissent si Antonii mater ad hoc impedi- 
mentum non apposuisset. Propositum nihilominus effectum habuit coram 
civili magistratu; et Antonius, ad ostendendam inefficaciam impedimenti 
a matre sua appositi, parentibus nunciavit, propositum matrimonium 
aeque fuisse celebratum: «Il matrimonio civile ebbe luogo a Lon- 
« dra il 4 Novembre 1903. Noi non volevamo fare un matrimonio eccle- 
« siastico da un parroco evangelico di Londra. Da Londra andammo a 
« Karlsruhe con l’intenzione di unirci anche ecclesiasticamente, e preci- 
«samente secondo la religione cattolica. Il matrimonio divisato gia a 
« S. Bernhard fu reso impossibile da lettere di mia suocera. Mio marito 
« comunicd da Londra ai miei genitori che noi ci eravamo uniti in ma- 

« trimonio ». Ubi notandum est, matrimonium coram ministro cultus, 
eontractu civili praemisso, « secondo la religione cattolica », ubi triden- 
tina lex non viget, eo sensu dicitur celebrari, ut sponsi teneantur bene- 
dictionem Sacerdotis recipere, non renovato consensu (Gasparri, IJ, 1526) : 
« Si partes habiles sunt iuxta Ecclesiae leges, et actum civilem ponentes 
«ante matrimonium, intenderint verum matrimonium, actus civilis est 
«verum matrimonium, non quia lex civilis servata est, sed quia nihil 
« deest iuxta Ecclesiae legislationem nevcessarium ad matrimonii vali- 
« ditatem. Proinde partes hoc matrimonio licite utuntur, nec debitum 
« valent detrectare, et filii sunt legitimi: tenentur vero benedictionem 
« sacerdotis recipere, non renovato consensu ». Hoc sensu Hospelt- 
Bernhardt matrimonii celebrationem Londini initi coram sacerdote 
catholico benedictionis ope confirmare volebant; quod cum matris arti- 
bus impediti non obtinuissent, Antonius machinationes eius veluti expro- 
brando, se hisce non obstantibus matrimonium contraxisse gloriaba- 
tur. Nil ergo mirum videri debet si ipsi matrimonium verum se Londini 
inivisse apertis verbis declaraverint. Sciscitanti enim ludici: « Quale 
«importanza dava Ella stessa al matrimonio civile? Doveva questo 
« secondo la di lei intenzione essere di base per una vera vita matri- 
« moniale? E per mezzo del quale, loro due, come marito e moglie 
« durevolmente si dovessero appartenere? o dovesse essere soltanto un 
« atto esterno senza ulteriore contenuto? » Ludovica respondit: « Io natu- 
« ralmente I’ho ritenuto come un vero matrimonio, per mezzo del quale 
« noi ci dovevamo appartenere per sempre come marito e moglie ». Et 
ulterius: « Quale importanza dava Antonio Hospelt all’atto civile? Cre- 
« deva Ella allora che Egli avesse l’intenzione di unirsi con lei in vita 
« matrimoniale? Crede Ella ancor oggi che Egli avesse in quel tempo 
« intenzione di prenderla per moglie, e che questo fosse lo scopo del 
« matrimonio a Londra? » respondit: « A queste due ultime domande 
« io rispondo con un decisivo si. Nel tempo stesso sono convinta che 
« Antonio Hospelt diede la stessa importanza all’atto civile come gli 
« diedi io. Nel giorno del matrimonio egli mi disse: Ecco moglietta, 
« adesso siamo uniti per la morte. Adesso nulla ci pud pid separare ». 
Nec odio mota ita Ludovica loquuta dicatur; quod enim ipsa in iudicio 
deposuit hoc Antonius Hospelt ausus non est denegare, sed immo con- 
firmavit dicens: « La Bernhardt si ritenne (in base al matrimonio fatto 
«a Londra) come mia vera moglie, come anch’io mi ritenni per suo 
« vero e legale marito ». - Quid melius confessione utriusque coniugis 
desideratur? - Effectus iudicialis confessionis praecipuus est, quod non 
tantum plene probet, cum nulla sit maior probatio, quam propria oris 

confessio, sed faciat etiam ut confitens contra se habeatur quodammodo 
pro iudicato, ita ut talis confessio habeat vim sententiae, et rei iudicatae 
quodammodo quoad ipsum confitentum (Piringh, L. IT, Tit. 18 § 3). Extra 
dubium ergo retinetur, Antonium Hospelt et Ludovicam Bernhardt coram 
civili magistratu Londini matrimonium verum contrahere intendisse, et 
revera contraxisse. 

Neque dicatur, eam Antonii fuisse persuasionem, verum matrimo- 
nium, nisi coram ministro cultus, valide, contractum iri, ut inde deducatur, 
illum nonnisi ceremoniam civilem peregisse. Etenim falsa nostra opinio 
non mutat naturam rei: et cum matrimonium civile in themate omnia 
praesetulerit elementa, quibus matrimonialis contractus vere subsisteret, 
Antonii opinio, quaecumque ea fuerit, huius naturam non mutavit, sed 
contractus vere matrimonialis permansit. Etiam vir catholicus pro certo 
habet, matrimonia profana ab Ecclesia non admitti: et nihilominus 
civiliter contrahendo in loco, ubi Conc. Trid. non viget, potest matri- 
monialem consensum exprimere, et eius persuasio non impedit quominus 
matrimonium verum celebretur. Ita et Antonius falsam quidem habuit 
opinionem circa matrimonii civilis efficaciam; sed cum consensus in 
obiectum formale essentiale extiterit, eius opinio contractui matrimoniali 
non obfuit. Et revera quamvis generalis sit opinio in Germania, matri- 
monia mixta non valere nisi coram proprio religionis ministro celebrata, 
ea tamen coram civili magistratu tantum inita, S. C. S. Officii ad Archie- 
piscopum Coloniensem, praesumptione iuris uti valida declaravit, praeci- 
sione consequenter facta ab erronea et diversa populi opinione. 

Neque refert, inter utrumque (Hospelt-Bernhardt) de matrimonio 
ecclesiastico ineundo sermonem numquam fuisse institutum nisi post 
contractum civilem initum, quem matrimonium verum Hospelt non reti- 
nuit. Etenim hic non attenditur quid ipsi agere debuissent vel potuis- 
sent, nec quale iudicium de actu civili postea tulerint, sed quid de facto 
egerint. Constat autem, contractum matrimonialem inivisse, quem sub- 
sequens iudicium erroneum nullimode mutavit. Quare matrimonium, 
de quo agitur, sacramentum etiam extitit. Inter christicolas enim con- 
tractus a sacramento separari non potest, quod indubitati iuris est, et 
fidei proximum (Pius IX, Syll. 66, 67, 73); ideo indubitati iuris est et 
fidei proximum, contractum sine sacramento, et sacramentum sine 
contractu constare non posse. Et cum in nostro themate contractus exti- 
terit, sacramentum etiam extitit, quamvis de hoc coniuges ne quidem 
cogitaverint. 

Demum quis forte obiiciet, omnia supra relata fundari in testimo- 
nio Ludovicae Bernhardt, cui mulieri inhonestae, quae etiam matrimo- 

nium civile attentavit, fides haberi non debet, qaemadmodum fides habita 
non fuit Antonio Hospelt ob easdem rationes. Sed ratio discriminis est 
observanda. Non enim Antonius a testificando repellitur tantum quia 
corruptus pravis moribus, et publicus peccator existit, sed etiam quia 
coniux contra proprium matrimonium testificans veluti suspectus non 
admittitur, maxime si accuset matrimonium tempore suspecto, ut acci- 
dit in casu. (Instr. Austriaca n. 168-169, Rota dec. 264, n. 44, p. 5, T. I, 
recent.). Quod non verificatur de Ludovica, quae contra matrimonium 
non deponit, quaeque hoc sub respectu suspecta non videtur. Sed insuper 
quamvis et ipsa sit mulier inhonesta, et publicis peccatoribus accenseri 
debeat cum in concubinatu vivat, tamen testes qui in processu fuerunt 
excussi, mater videlicet Antonii, et Advocatus Wirtz, nihil contra ipsam 
deponunt, quod eius naturalem probitatem impugnet. Denique, quae 
Ludovica Bernhardt in iudicio deposuit, falsitatis accusari non possunt; 
ea enim omnia Antonius Hospelt absque ulla dubitatione confirmavit. 
Ratio ergo non subest, qnare ei fides praestari non debeat. 

Procul dubio igitur RR. PP. censuerunt in casu, de quo agitur, 
matrimonium verum fuisse initum ad tramites antiqui iuris Decretalium, 
quod quantumvis illicitum, validum retinetur. 

Quibus omnibus perpensis, Christi nomine invocato, Nos infrascripti 
Auditores, pro Tribunali sedentes, et solum Deum prae oculis habentes. 
decernimus, declaramus et definitive sententiamus, matrimonium, de quo 
agitur in casu, rationibus concludentibus non fuisse subversum, seu 
proposito dubio respondemus: Negative; exinde sententiam appellatam 
infirmamus, et pro infirmata haberi decernimus et declaramus, con- 
demnantes etiam Antonium Hospelt in expensas iudiciales, quarum taxa- 
tionem cui de iure reservamus. 

Ita pronunciamus, mandantes Ordinariis locorum et ministris Tri- 
bunalium, ad quos spectat, ut executioni mandent hanc nostram defini- 
tivam sententiam, et adversus reluctantes procedant ad normam sacro- 
rum canonum, et praesertim cap. 3, sess. XXV, de Reform. Conc, Trid.; 
iis adhibitis executivis et coercitivis mediis, quae magis efficacia et oppor- 
tuna pro rerum adiunctis extitura sint. 

Romae, in sede Tribunalis S. R. Rotae, die 27 Au usti 1910. 


Gustavus Persiani, Ponens. 


L. #B S. Gulielmus Sebastianelli. 
Ioseph Alberti. 


Sac. Tancredes Tani, Notarius. 

Il. 
COLONIEN. MONASTERIEN. 


SUSPENSIONIS A DIVINIS AC IURISDICTIONIS. 


Adversus sententiam, hac in causa, editam a S. R. Rota die 23 
Maii 1910, et evulgatam, uti mos est, in Commentario Officiali n. 19 
curr. anni, pag. 747 seq., Promotor Iustitiae huius S. Tribunalis tem- 
pore utili appellationem interposuit. 

Romae, 9 Novembris 1910. 

R. P. D. Franciscus Heiner, Ponens. 
T. Tani, Notarius. 


SECRETARIA STATUS 


EPISTOLA 


AD R. D. HENRICUM DELASSUS, 
DE OPERE “ LA CONJURATION ANTICHRETIENNE ” BEATISSIMO PATRI EXHIBITO. 


Monseigneur, 

Le Saint Pére, Pie X, a regu avec un paternel intérét l’ouvrage 
intitulé La Conjuration Antichrétienne, que vous m’avez prié de Lui 
remettre en votre nom. 

Sa Sainteté vous félicite affectueusement d’avoir mené a bonne fin 
la composition de cet ouvrage important et suggestif, 4 la suite d’une 
longue série d’études qui font également honneur a votre zéle et a 
votre ardent désir de servir la cause de Dieu et de la Sainte Eglise. 

Les idées directrices de votre beau travail sont celles qui ont 
inspiré les grands historiens catholiques: l’action de Dieu dans les évé- 
nements de ce monde, le fait de la Révélation, l’établissement de l’ordre 
surnaturel, et la résistance que l’Esprit du mal oppose a l’euvre de la 
Rédemption. Vous montrez |’abime od conduit l’antagonisme entre la 
civilisation chrétienne et la prétendue civilisation, qui retrograde vers 
le paganisme. Combien vous avez raison d’établir que la rénovation 
sociale ne se pourra faire que par la proclamation des droits de Dieu 
et de l’Eglise! 

En vous exprimant sa gratitude, le Saint Pére fait des veux pour 
que vous puissiez, avec une santé toujours vigoureuse, réaliser entiére- 
ment le plan synthétique que vous vous étes tracé, et comme gage 
de sa particuliére bienveillance, Il vous envoie la Bénédiction Aposto- 
lique. 

Avec mes remerciments personnels et mes félicitations, veuillez 
agréer, Monseigneur, l’assurance de mes sentiments bien dévoués, en 
Notre Seigneur. 


Rome, le 22 Octobre 1910. 
R. Carp. Merry pew. VAL, 


L. HS. a Secretis Status. 


DIARIUM ROMANAE CURIAE 


S. CONGREGAZIONE DEI RITI 


CONGREGAZIONE ANTIPREPARATORIA. 


Il giorno 15 del corrente mese di Novembre, presso |’ Emo e Rio Si- 
gnor Cardinale Girolamo Gotti, Ponente della Causa, ha avuto luogo la Con- 
gregazione Antipreparatoria dei Sacri Riti, per discutere il dubbio sopra i 
miracoli del Venerabile Servo di Dio, Giuseppe Anchieta, Sacerdote professo 
della Compagnia di Gesv. 

ll giorno 29 del corrente mese di Novembre, nel Palazzo Apostolico Va- 
ticano, all’augusta presenza del S. Padre, si é tenuta la Congregazione Generale 
dei Sacri Riti, nella quale gli Emi e Rmi Signori Cardinali, i Rmi Prelati Offi- 
ciali, ed i Consultori Teologi, componenti la medesima, discuteranno e daranno 
il loro voto sul dubbio delle virti in grado eroico nella Causa di Beatifica- 
zione e Canonizzazione della Venerabile Suor Maria dell’ Incarnazione, Fonda- 
trice del Monastero delle Orsoline nella citta di Québec. 


« 

SACRA PENITENZIERIA 


AVVISO DI CONCORSO. 


Si notifica che nel Sacro Tribunale della Penitenzieria Apostolica avra 
luogo il concorso ad un posto di Ufficiale, per esame orale e scritto. L’ orale 
si terra il 13 del prossimo Decembre alle ore 9, lo scritto il 15 successivo 
alle ore 8. 

Coloro che desiderassero prendervi parte dovranno, entro un mese dalla 
data del presente, esibire nella Segreteria di detto Sacro Tribunale la domanda 
corredata dei titoli necessari per ]' ammissione. 

Roma, 10 Novembre 1910. 

O. Giorgi, Reggente. 


SEGRETERIA DI STATO 


NOMINE. 


Sua Santita, con biglietto della Segreteria di Stato, si é degnata di 
nominare: 

20 Novembre 1910. — L’Emo Signor Cardinale Pietro Gasparri, Protet- 
tore della Pia Unione dei SS. Benedetto e Scolastica di Norcia. 

10 Novembre 1910. — Il Rev. Padre Giuseppe Brunelli, dei Frati Minori 
dell’ Unione Leoniana, Consultore della Sacra Congregazione dei Religiosi. 

12 Novembre 1910. — Il Rev. Padre Placido Lemos, dei Frati Minori del- 
l’'Unione Leoniana, Consultore della Sacra Congregazione di Propaganda Fide, 
per gli affari di rito orientale. 

16 Novembre 1910. — Il Rev. Padre Giovanni Battista Frey, della Con- 
gregazione dello Spirito Santo, Consultore della Pontificia Commissione per 
gli studi biblici. 

25 Novembre 1910. — Il Rev. Padre Enrico Buonpensiere, dei Predica- 
tori, Consultore della Sacra Congregazione dell’Indice. 

MAGGIORDOMATO DI SUA SANTITA 


NOMINE 


La Santita di nostro Signore con biglietto di S. E. Ria Mons. Maggior- 
domo, si é degnata di nominare: 


Camerieri segreti soprannumerari : 
23 Ottobre 1910. — Mons. Giuseppe Corno, dell’ archidiocesi di Torino. 
— Mons. Agostino Berteu, della medesima archidiocesi. 
— Mons. Antonio Martinovic, della diocesi di Sebenico. 


— Mons. Giambattista Sisgorco, della medesima diocesi. 
— Mons. Parmenio Angelini, della diocesi di Fossombrone. 


Camerieri d’ onore in abito pagnazzo: 
23 Ottobre 1910. — Mons. Vincenzo Karadjole, della diocesi di Sebenico. 
— Mons. Giovanni Miric, della medesima diocesi. 
— Mons. Carlo Straniak, dell’archidiocesi di Vienna. 
— Mons. Cirillo Zucchetti, della diocesi di Cremona. 
— Mons. Gelasio Marinelli, della diocesi di Fossombrone. 


Cameriere d onore di spada e cappa soprannumerario : 


24 Ottobre 1910. — Il Sig. Gaetano de Bouvier Azula. 


NECROLOGIO 


13 Novembre 1910. — Mons. Ferdinando Maria Cieri, Vescovo di S. Agata 
de’ Goti. 
21 Novembre 1910. — Mons. Giovanni de Montel, Decano emerito della 


S. Romana Rota. 
24 Novembre 1910. — L’Emo Signor Cardinale Alessandro Sanminiatelli, 


del Titolo dei SS. Marcellino e Pietro. 
Novembre 1910. — Mons. Pasquale Buconjic, dei Frati Minori, Vescovo 


di Mostar. 

